Chin Mi Kan Caah Cun AA Cu Terrorist Bantuk Ah Kan Ruah Hna Ding Si Cang – Chin World News Evening\nApril 6, 2020 April 6, 2020 Salai Van Hmuhning\nWe the CNF and AA are not enemy. Both Our CNF Chairman Pu Zing Cung and AA leader Major General Htun Myat Naing do not want unnecessary bloodshed between the Chin and the Rakhine. They have been settling our minor conflicts by peaceful mutual understanding means.\n(Miphun hawi vialte, kan miphun nan dawt tuk ruang ah a tu lio thil kong ah nan lungfahnak vialte theih thiam dih a si. Nain kan doh mi kan ral tak tak hi zeidah a si timi lungsau deuh in ruat rih uh sih tiah kan sawm hna). (Nan comment pawl tthate in ka rel dih te lai. Ca in kan let dih kho hna lo nain a caan kan lak lai, kan tthu tti lai i kan ni ruah tthan dih te lai. Miphun nan dawt tuk caah a si ti kaa fiang i kaa lawm) Credit: Daniel Sakhong\nComment cheukhat; Za Biak Cung: Nawl Paletwa thawngpang theih tik ah kawl ralkap nakin AA kut in harnak phunzakip an tong deuh. AA ruangah hremnak ingmi le a thimi hmanh tam lak te an si cang. Mah i AA le CNF cu ral kan si lo timi bia pawl vun hmuh ahcun tha chia ngaingai. Mipi thathawhnak bia tampi le paletwa ummi kan unau caah psycho therapy tampi an herh lio si tiah ka ruah.!! Chin mi kan caah cun AA cu terrorist bantuk ah kan ruah hna ding si cang.\nPeng Hlawnceu: Minung hi kumkhat chungah lungthin le ruahnak fak piin i thlenkhawh asi, e.g AA caah cun KIA khi god father ansi nain 2018 pinlei ahcun AA pawl nih KIA headquarter cia ah KIA officer hmanh duhtawk in an velh hna i an lorhnawh hna, Gen. Htun Mrat Naing nih news interview 2019 kum donglei ahkhan KIA, KNU, tehna cu timhmi fekfuan a ngei lomi dothlengtu ansi tiah aphomh men kohna. Chimduh micu, CNA kanpu le AA an pu an i tawnnak hmanthak hi kum 4 aliamcangmi asi i tu ahcun khi an I tawnlio le an i ruahmi khi tampi aadang cang tikhi asi, ziahtiahcun nai 32th tlin CNA dothlennak i statement an chuahmi bia kha AA nih a thazing ah zei rello tuk in le Paletwah in chuah an timhlo nak kong fiang tukin achim. Cucahcun kan duhlo mi thil hi a herh ahcun tuah ding asi ko.\nSalai Biak: Mah hmanthlak hi update si maw out dated dah si timi belte a ka ruahter ngai. Htun Myrat Naing nih nizan bak ah bia a chim mi hna kan zoh tik ah Paletwa hi cu thlah dawh ai tim lo. Mah cu cu a dik lomi a si. Paletwa khi Business mit in zoh ah cun an mit a thi kho tuk. India he lam a pem zau cang lai. Cun rili chuahnak kutka a si. Tinbaw a kal kho. Cu pin ah Bangladesh ramri he nikhat ah kal khawh a si. An vulei hmunhma a tha tuk i tu lio Wauh (tawlre baa) le facang lo ah a tha tuk.\nRumnak ding vulei a si. Paletwa inn hmun pakhat ting thong khat a phanh ding hi caan tawite chung ah asi te lai. Mah cucu AA nih an hngar tuk.Cu vialte nak in kan unau Chin mi Paletwa ah khuasa mi hna AA nih an duh poh in an tuah mi hna hi lung a fak bik ko. Top leaders hna ton biaruahnak hi official tein an tuah a herh ngai. Cun, hnatlaknak tbtk MoU minthut a herh ko. Cu bantuk um lo ah cun AA he Kawl he hin kan ral an si veve ko. Kawl ralkap nih AA tha tein an kaap bal hna loh. Mah hi a poimi cu a si. Kan common enemy cu an pahnih khin an si.\nDecember Vandawtlian Hc: Phungthluk ah na thinhung tuk Lungin mi velh va zuanhnawh hlah na thin thumhpiak bang hma sa law lungfim tein va zuanhnawh hna ti a si. USA hmanh nih ral a tuk lai ah I siamrem ta loin ral a tu lo. Caan a lak raltuknak hriam a timh ral tuknak dingah si seh ral I vennak dingah siseh ready a si cang ti hnu ah ral a tuk. Hnu le hmai ruat a herh. Chin mi nih tha tein ruat tuah u si ! USA ah zeitlukin chin mi kan tam I zeitlukin dah kan ralkap kan firhpi hna kan phaisa kuatmi caazin hi CC record ah a um I kumkhat ah thong90 le tingkhat hrawng Karlak a si.\nA dangdang UCC pehtlainak ti bantuk fongah a tambikah ting2 le tlawmpal ti ko u si. Kei hi ka incomes hi thong50$ ka hmu I kum khat ka chungkhar zohkhenhnakah ka za lo. Ting2 hrawng cu family dongthum zohnak hmanh a si lo. Hi tlukin dawtnak le siannak mipi nih kan miphun caah kan ngeih mi level a si. Ral zeitin dah Kap hna seh kan ti khuami mino tinttan an auh hna hmanh ah ka i hro kan I cerh ning ti awk tha lo bakin kan au. Kan miphun dawtnak in I tah ah cun kan pa le a fim fim zawng mipi dihlak zawng ningzak kan si mit hmanh au ngamding kan si hna lo.\nChin miphun dihlak nih miphun kan dawt takah cun, CNA/F zeitluk dirhmun chia in dik lo hmanhseh dirhmun tha le dinfelnak he kan tung mer khawh tuk ding a si. A ngai te ti ah cun kan miphun khat lei khat lei har kan ton caan ah a ho dah a kan zuanhnawh hmasa bik i a kan dirhpi I retheih lak in caan a pe bik an mah thotho le CBCUSA kan pa le an si ko lo maw? Ziah ttanpi loin raltuk cu ka forh ngam hna hnga zakhat ah 70% tal tanpi tuah u si ca. Miphun caah phaisa khawlh hmanh ah a khawltu hna tu pei an ning zah non in kan kir ter hna cu.\nKan pa le ka fim ka fim a ti mi pawl zawng nih rak I ruat citcet u si. Holhcum ka-aa pa te zat hmanh nan kut hi kan mi phun nih a hmu rih lo hi! Fimnak ngei lo Holh cum ka-aa tu nih dawh hecheh tiah hnuk chawm lengmang kan hau cu! CND tuanbia chim lengmang hi a herh ti lo thaizing nunnak ca tu ah kan pa le dir ti tuah u ca . Na fa le cu awltuk In kan I kawmh ko lai! Cutin tha tein pei timlamnak ka ngeih lawngah ral cu kan tuk ngam lai cu.\nCoronavirus Buainak Lak Ah Ralzaam Minung 202 Hna Cu Malysia Ah Tlaih An Si


Ralhrang He Kahdoh Nakah Khuami Minung 30 Leng An Thi\nMain Editor July 4, 2021 Leave a Comment on Ralhrang He Kahdoh Nakah Khuami Minung 30 Leng An Thi\nLungfak tuk asi ko, Sagaing ramthen Depeyin peng, Satpiacin khua I July 2 I Mipi vengtu PDF le Ralhrang hna kah doh nakah ahmunhma I aum mi minung 30 leng an thi tiah theih asi. Hi kahdoh nak kong I PDF lei nih an thanh ningah cun July 2 ah khan voi 2 kah nak achuak i ralhrang lei hi minung 180 hrawn an si I hriamngam deuh lawngte an hman.\nAtu kahdoh nak ah Mipi lei athi mi hi minung 31 ruak char asi i hi ruak ah hin PDF lawng si lo in khuami zong an I tel tiah July 4 ah khan an chim. Kahdoh nak hi July ni 2 ah asi cang ko nain ruak pawl hi July lawng ah ruak hi an kawl khawh hna I Mipi le PDF hi thleidan khawh an har cang.\nAtu bantuk in mipi veng tu an thih nak hi an hriam nam aathlau tuk caah asi. PDF lei hi Tumi(puakceh) meithal an I tlaih I ruahpi asur caah an hmang kho ti lo hi ruangah athi mi le hliam mi an tam hi asi tiah an langhter. Ruak kawl dingin a kal mi hna cheuhkhat hna cu phungki diangin I aum mi hna nih hriam ngan in an rak kah hna. Cun athi rih lo mi minung pa 6 hna cu an ke ah kal kho lo dingin an kah hna I an tlaih hna hnu ah hmunkhat ah an pumh hnai an lu cung meithal par an hmuah I an kah hna tiah PDF he aapehtlai mi pakhat nih cun achim.\nDipeyin kahnak ruangah hin apawng kam khua 10 in minung thong10 leng cu an zam cang I Ralhrang hna nih ramlak zongah hehtiah an kawl cuah mah hna i, an hmuh hna ah cun kah ding an si caah kum upa tar deuh pawl cu har nak fak taktak an tong hna. Ralhrang hna nih hin khuami nih kan ttih hna she tiah hriamnam fak pi in an hman I an tlaih mi poah rak pi in an hrem/ an thah hna. Cu caah hralhrang pawl cu piohcia(neihthlem) bantuk in doh ding an si tiah khua mi pakhat nih cun achim. Source: Myanmar Now\nBreaking News: Kalay Myo ah Kahdoh Nak Fak Tak tak Achuak July 3 →\n← SAC Ralhrang Le KIA Karlak Kah Nak Fak Achuak Than


Zualko: Malaysia ah Van Kim Lian le Nang Lian Sang nih an kan thih tak – Hakha Cherry\nMalaysia ah Chin mi pahnih Van Kim Lian le Nang Lian Sang nih mah le mah i thahnak in an kan liam tak tiah kan theih. Van Kim Lian hi Malaysia, Selangor pengkulh Klang ah a um mi a si i December 24, 2020 zaan ah khan a mah tein a nunnak aa la tiah theih asi.\nCun Nang Lian Sang zong hi December 29, 2020 zaan ah khan a mah tein a nunnak aa la ve. An pahnih tein an ruak cu January 6, 2021 ah Kawlram, an chuahkehnak khua ah tlun pi an si lai.\nVan Kim Lian (kum 32) hi Kalaymyo ah a chuak mi a si i chungkhar lei nih Kawlram ah a ruak phak ter an duh caah Chin Community nih an tawlrel cuahmah lio a si. Nang Lian Sang (kum 29) zong hi Kalay pengkulh Maok Lin khua mi a si.\nVan Kim Lian hi December 24 Christmas lai Ni te ah khan zaan ah a mah tein a nunnak aa la mi a si. A mah hi Malaysia, Selangor pengkulh, Klang khua ah rian a ttuan mi a si. Cun Nang Lian Sang hi Malaysia, Kuala Lumpur ah a um mi a si i December 29 ahkhan amah le amah a nunnak aa la ve.\nAn pahnih tein an ruak cu Kawlram lei ah tlunpi ding in timhtuah cuahmah an si. Tluang tein an ruak khua ah an phak mi khawhnak lai thlacamnak zong in bawm cio hram hna usih. Tantak mi chungkhar dihlak Pathian nih hnem hram hna seh.


Biahmai~HiDal 1—Jerusalem Rawknak (The Destruction Of Jerusalem)Dal 2 —Khrihfa Hmasa Hna An Hremnak (Persecution In The First Century)Dal 3—Zumhnak Hmasa Hlawtnak (The Apostasy)Dal 4—Waldenses (The Waldenses)Dal 5—John WycliffDal 6—John Huss Le Jerome (Huss And Jerome)Dal 7—Luther Nih Rom A Chuah Tak (Luther’s Separation From Rome)Dal 8—Luther - Biaceihnak Hmai Ah ( Luther Before The Diet )Dal 9—Swiss Remh ~ Han Tu (The Swiss Reformer)Dal 10—Germany Ah Remh~Hannak A ~Hangcho (Progress Of Reform In Germany)Dal 11—Bawi Hna Nih An Duhlonak A Langh Te Rnak (The Protest Of The Princes)Dal 12 —France Ramah Re Mh ~ Hannak (The French Reformation)Dal 13—Netherlands Le Scandinavia (The Netherlands And Scandinavia)Dal 14—Mirang Ram - Remh~Hantu Hmanung H N A (Later English Reformers)Dal 15—Baibal Le France Cozah Aa Thlennak (The Bible And The French Revolution)Dal 16—Biaknak Ruangah Ramthar I A Pemmi H N A (The Pilgrim Fathers)Dal 17—Jesuh Ratnak Kong Tlangau Tu Hna (Hearald Of The Morning)Dal 18—America Mi Remh ~ Hantu (An American Reformer)Dal 19—Muihnak Chungin Ceunak Ah (Light Through Darkness)Dal 20—Biaknak Lei ~Hanghnak Lianngan (A Great Religious Awakening)Dal 21—Ralrinnak Pekmi An Hnawl (A Warning Rejected)Dal 22—Chimchungnak An Tling (Prophecies Fulfilled)Dal 23—Hmun Thiang Cu Zeidah A Si? (What Is The Sanctuary)Dal 24—Hmun Thiang Bikah (In Holy Of Holies)Dal 25—Aa Thleng Kho Lomi Path Ian Nawlbia (God’s Law Immutable)Dal 26—Remh ~ Hannak Rian (A Work Of Reform)Dal 27—Chanthar ~ Hangh ~Hannak (Modern Revivals)Dal 28—Thim Biaceih (Investigative Judgment)Dal 29—Sual Hramthoknak ( The Origin Of Evil)Dal 31—Thlarau Thur Rian~Uantu Hna (Agency Of Evil Spirits)Dal 32—Setan Rap Chiahmi (Snares Of Satan)Dal 33—Hlennak Hmasa Bik (The First Great Deception)Dal 34—Mithi Nih An Kan Chawn Kho Maw? (Can Our Dead Speak To Us)Dal 35—Chia ~Ha Thleidannak Hrocer A Si (Liberty Of Conscience Threatended)Dal 36—A Um Dengmang Mi Dohnak (The Impending Conflict)Dal 37—Cathiang Kan Himnak (The Scriptures A Safeguard)Dal 38—A Hmanung Bik Ralrin Peknak (The Final Warning)Dal 39—Harnak Caan (The Time Of Trouble )Dal 40—Path Ian Mi Hna Khamh An Si (God’s People Delivered )Dal 41—Vawlei Hmunking A Sinak (Desolation Of The Earth)Dal 42—Dohnak Aa Lim Cang (The Controversy Ended)\n“Nangmah le nu cu nan i hua lai, mi le rul cu ral an si lai. Anah nih na lu kha rial an zuam lai i nangmah nih a kedil kha cuk naa zuam ve lai,” (Genesis 3:15) . Minung a tluk hnuah Pathian nih Setan dantatnak bia a thanhmi cu chimchungnak zong a si i caan a hramthokin a donghtiang a huap i cu dohnak ahcun vawlei cung miphun vialte an i teldihnak zong kha a rak chimchung mi a si.DL 677.1\nPathLannih”Kandohterhnalai”ati. Hiidchnakhi hranhram in dohnak a si lo. Minung nih Pathian nawlbia a buar tikah amah minung cu suainak nih a uk i Satan duhning he i renin a nung. Hi kaah hin suainak hramthoktu le a sual mi, minung karlak ah i ralnak a urn lo . Zumhnak pial ruangah an pahnih in suainak ah an tlu veve. Amah Setan tining zultu, a zawnruattu le a bawmtu midang a lem khavhmi an urn lo dah ti loah cun hi zumhpialnak hi a ngol bal lai lo. Hi ruangah sualah a tlu mi vancung mi hna le misual mi hna cu fekte in i fcnhnak le i pehtlaihnak an ngei. Pathian a khunhlei in vun i hrolh lo sehlaw cu Setan le minung an ‘ang'i hnga i Setan he i ralnak canah minung innchungkhar punpuluk hna cu Pathian dohnak ah an rak i fonh dih ko hnga.DL 677.2\nVancung mi hna kha vancung uknak a dohter hna bantuk in minung hna kha sualtuahnak in vancung uknak dohnak dingah amah Setan he ‘ ang’ i dingin a tukforh hna. Vancung in thlakmi hna he hmun zeimaw zat ahcun i remlonak a um ko nain Khrih an huatnak zeihmanh a um lo, cuticun van le vawlei uktu nawlngeihnak doh dingin fek tein an i fonh hna. Sihmanhsehlaw Setan amah hrimhrim le minu karlak i ralnak a um lai i a tefa le minu tefa an i ral lai ti thanhnak thawng a theih tikah cun minung rawk dingin aa zuamnak vialte ah hnahnawhnak a um lai, a thiltikhawhak kha minung nih zeimaw thil hmangin an doh khawh lai ti a hngaih.DL 678.1\nMinung hna cu Khrih thawngin Pathian dawtnak le zangfahnak ootu an si kha Setan nih a hngaih caah minung a huatnak cumeiaih in a aih. Mi hna cu Pathian “ihzah lcnak ngeiiiter i, Pathian nih minung tlanhnak ding a khuakhan mi Pathian kutchuak cu thurhhnomhter i a ci hmih dih i khamhnak tlolh i, vancung ah ngaihchiatnak umter le vawlei cu lungretheihnak le hmunking i canter a duh. Hi suainak vialte hna hi Pathian nih minung a ser ruangah a chuakmi theitlai a si a ti. Setan he i ral duhnak lungthin chungah a hung i tuhmi hi Khrih vel a si. Hi lungthin thlennak vel le thiltikhawhnak thar tel locun minung cu Setan sal ah a tang peng lai i a sal, a pu sawmak cohlang dingin timhcia a si ko lai. Sihmanhsehlaw nunnak phungthar nihcun a tutiang ahhin daihnak a umnak hmun ah i dohnak a umter. Khrih thilti khawhnak hrawmnak thawngin hramhram in uknak a chuttu le nawlbia dohtu cu minung nih an doh khawh. A hcpoah sualtuah duh loin a fih i chung lei lungduh hiamak a teimi poah nih cunglei in a rami hruainak phung hranpi a si kha an langhter.DL 678.2\nSetan lungthin le Khriii lungthin karlak a ummi i dohnak cu vawlei nih Jerusalem a oohlannak ahhin f iang ngaiin langhter a si. Judah minih Jesuh an hlawtnak a chan le ruang cu vawlei rumnak, surpamak le lianngannak i uangthlar ngainak he a langh lo caah a si tuk lo. A lenglei ‘hathnemnak chanbau mi ruahnak nakin thiltikhawhnak A ngeih kha an hngalh. Sihmanhsehlaw Pathian zeiah a rel lomi hna nihcun Khrih a thiannak nih khan A mah an huatnak kha a chuahter. Amah zawnruat loin midang zawn a ruahnak le suainak tel loin aa pumpeknak nihcunaa porhlawmi le taksa nuamhnak lawng a duhmi hna cu a mawhchiat zungzal hna. Hihi Pathian Fapa ralnak a chuahtertu a si. Setan le vancungin thlakmi hna cu misual mi hna he an ‘ang'i. Biadik a chim, a reltu cu zumhsualnak “hawnnak dihlak nih an doh.DL 679.1\nAn Bawipa leiah an langhter mi i ralnak ‘hiam'hiam kha Jesuh a zultu hna sinah an langhter. Suainak a sining fihnung a simi a hmutu poahpoah nih cunglei ‘hawmakin tukforhnak a dani hna nih Setan le a mi le a sa thinhunnak Mna an sosan ter hrimhrim lai. A thiangmi biadik, phung hranpi le biadik ‘anhtu hna cu suainak le misual hna an urn chung poah cu an huat hna lai i an hrem hna lai. Khrih a zultu le Setan rian'uantu hna cu an i ran kho lo. Vailam dchdainak cu a dong rih lo. “Khrih Jesuh he i pehtlai i Pathian nunnning in nun a duh mi poah cu hrexmak an ing ko lai,” (2 Timote 3:12).DL 679.2\nSetan rian'uan piaktu hna cu Pathian pennak ram doh i Setan ram dirh le a thilti khawhnak fehter dingin a hruaihna nak lamzul in rian an ‘uan zungzal. Hi bantuk i tinhmi a hlawh a tlin khawhnak dingah Khrih a zultu hna hlemak kawl in le Khrih an ‘anhnak in i zukphiak dingin anlem hna. An i tinhmi hiawhtlinnak dingah an hrawktupa bantukin Cathiang kha a sullam a dik loin hriihf iah i a ping pialter an i zal. Setan nih Pathian cungah mawhchiatnak khinhding aa zuam bantuk in a rian'uantu hna zong nih Pathianmi hna kha thangchiat an timh hna. Khirh thah duhnak lungthin nih misual mi hna kha Khrih zultu hna hrawh dingin a cawlcangh ter hna. Hi vialte hna hi chimchungnak hmasabik “Nangmah le minu kar lakah i ralnak le huatnak ka chiah lai” timi ah khan a rak i ‘ial dih cang. Hihi caancbngh tiangin a pehzulh lai.DL 680.1\nSetan nih a mi vialte hna a pumhkhomh hna i raldohnak ah a thdltikhawhnak vialte a hman. Zeicadah a ngan deuhmi dohnak a ton lo? Zeicadah Khrih ralkap hna an i hngiih i zeiah rel loin an urn? Zeicatiah Khrih he i pehtlaibnak an ngeiluni hi a tlawntuk i A Thlarau an ngeih rumro lo caah a si. An bawipa nih suainak a fih lo, a huat lo bantukin anmah zongnih an f ih lo i a huat zcng an hua ve lo. Khrih nih a ti bantukin lungfek te le biatak tein an do lo. Suainak nih mi a hmawhning, thil ‘ha lo ngaingai a si zong kha an hngal lo i muihnak bawi thilti khawhnak le a ziaza hna ahhin an mit a caw. A thiltikhawhnak le mihrawh a duhnak, Khrih le a Khriiifabu a dohning hi an hngalhnak a tlawn tuk caah Setan rian'uan an si. An ralpa hi vancung thlakmi hna lungthin uktu a ‘hawng ngaimi, ‘ha tein khua a rak khang mi, thiamngai in a cawlcang i mi hna nih khawmhnak an hmuhnak ding dawnkhan dingin Khrih kha a doh ti an hngal lo. Khrihfa ka si aa timi hna le Thawn'ha bia phuangtu pastor hna hmanh, Setan kong pulpit in vun chimhi a si kho fangfangmi a si i an vunchim sual dah ti lo ahoun chim le rel hi a tlavmtuk hringhran. Thatho ngaiin a cawlcanghnak le a hlawhtlinnak hna hi hmu loin an i umter i hngaih har ngaingai mi, ralrinnak a pek mi tanpi hna hi an daithlanh i amah hi a urn taktak hnga ti a hngal lami ko an Jo.DL 680.2\nMi hna nih aa tinhmi an hngaih lo lioah hin ‘ha tein caanran a zoh peng mipa hi zeitikcaan poah ah an lam ka ah a urn peng ko. Inn chungkhar kipah kan khuapi lamah, Khrihfabu chungah, rammi pawcawmnak ah, biadik ceihnak zcng ah, lungtuai ter nakin, hlen nakin, thil'ha lo tuahawk lem nakin hmum kipah patling, nutling, hngakchia hna thlarau le pumsa hrawhnak; inn chungkhar ‘hekdarh, huatnak thlaici tuhnak, hawidang hlorhzuamnak, i siknak, cozah dohnak chuahtemak, lainawn nakin a tenh. Vawlei Khrihfa nih, hi thil vialte hna hi Fathian pekmi a si i an um awkhrimhrima si ti a ruat mi ko an lo. Setan cu vawlei duhnak he a ‘henmi hna, dawn khamtu khuaihmal i Pathian mibna tei dingin a kawl thluahmah peng ko. lawki mi hna he pehtlaihnak chungah lut lo dingin an thlauhmi hmunhma hnaah an kal tikah hlanlio Israel mi hna cu sualnak chungah lam an si. Cu bantuk tein a tulio Isarael hna zong hi a pingah pialter an si. Annih nih zeicahdah an zumhlo ti ahcun, hi vawlei khuazing ‘halo nihhin cu an lungthin cu mui lakah a chiah peng hna caah a si. An cung i a ceumi ceunak cu hmu loin a umter hna, cu ceunak cu Khrih sunpamak kong Thawng'habia in a ra mi a si i Khriii cu Pathianbantuk taktak a si (2 Korin 4:4) . Khrih zulhding in bia aa khiak lani hna cu Setan rian'uantu an si. Hrin'han lord, hna cu Setan rian'uantu an si. Hrin'han lani hna lungthin ahcun sualduhnak a um i, sonhtarhnak le sualnak lungchung i camter pengnak biachahnak a um. Sihmanhsehlaw lungthin ser thamak ahcun suaihuatnak le dohnak a um. Khriiifa hna niii Pathian zei a rel lani le a zum lani hna he i pehtlaihnak an i thirn tikah cun anmah le anmah tukforhnak ah an i tarh tawn.DL 681.1\nSetan cu hmuh khawh lo dingin amah le amah aa thup i a thlite hlennakin an mit kha a huh hna. Anmah nih cubantuk in hrawhnak a pe kho hna lai ti kha an hmu kho lo. Vawlei siming ahbiachim le cawlcangh nakah vawlei he i lo ngaiin a hunphenh bantuk khan kanmah zong a kan huhphenh hrimhrim lai ti kan zumh awk a si, a sinain kanmah le kanmah tukforhnak tangah kan um ahcun tuandeuh ah maw a si loah hnu deuhah dik kan tlu hrimhrim iaLDL 682.1\nA uknak tangah kan um hrimhrim lo ti lunghrinnak tlawnte hmanh a ngei lani hna lakah hin Setan rian'uannak hlawh a tling dih. Pahrang ‘ha a ngei mi hna le cathiammi hna hi Pathian ‘ ihzahnak tel lo zongin khamhnak a pe khotu le mi hna cu Pathian duhpiaknak an hmuhter khawh hna tiah an uar i an upat hna. Anmah an i ruahnak ahcun pahrang le miphun nurphung hna hi Pathian laksawng a si an ti. Sihmanhsehlaw hi laksawng hna hi biaknak lei zumhnak ah hmun an vun rolhter tikahcun mi hna cu Pathian he i neih deuh in hruai si loin PaEhian sinin lo koin hruai an si tawn. Cuticun annih cu chiatserhmi le rapeh an cang tawn. Caan zeimaw chungcu ziaza dawh a si loah ziaza thiannak bantukin a hung langmi vialte hi Khrih he aa tlakmi a si ti ruahnak niiihin mi tanpi an lung a lak hna. Cunak liamgan deuhmi paihnak a urn bal lo. Hi ziaza dawh niiihin Khrihfa vialte nundawh in a thuamh hna lai, zeicatiah biadik ‘hatnak dingah huham tanpi a ngei lai. Sihmanhshelaw anmah cu Pathian ah an i thianh awk hrimhrim a si. Cuti asi lo ahcun suainak caah ‘hawnnak thazaang an si ko lai. Mifim tanpi hna le a nuam ngaimi ningcang te a tuahmi hna mi zapi nih ziaza dawh lo an timi ah a kun lo dingmi hna hi Setan kutchung i thiang te le tleu ngai in an hnawhmi hriamnam men oeo an si. Setan i a thli te i rian a ‘uanmi le a hlennak ziaza huham le zohchunh awk Khriii rian'uantu hna sin a chiahmi hi, a fimthiam lo mi le tlawmte lawng a hngal mi hna nakin ‘ih a nungdeuhmi ral a si.DL 682.2\nSolomon cu biatak tein thla a camnak le Pathian aa bochan caah f imnak a hmuh i cu niiicun vawlei khuaruah a harter i bhang”hat a hlawhter. Sihmanhsehlaw a ‘hawnnak hrampi a mertak i amah le amah aa bochan tikah cun tukforhnak khengchung sa ah a cang. Siangpahrang vialte hna lak i a fimbik siangpahrang sinah khuaruahhar thiltikhawhnak pekmi nihcun thlarau ral caah “hahnem ngai in “uantertunena siter.DL 683.1\nCu bantuk thil in Setan nih an lungthin mitcawt ter a timh lioah hin Khrihf a mi hna nihcun, “zeicatiah kan dohmi hna cu minung kha si loin vancung khua i a ummi thlarau sual'hawnnak hna le uktu hna le nawlngeitu hna le hi a muimi chan lianhngannak hna hi an si timi kha zeitikhmanh ah philh hna hlah u” (Efesa 6:12) . Thawchuah hnawhmi ralrin peknak kum zabu tarrpi a liamcia mi caan in a tu kan caan tiang thawngthanh lio a si. “Eimhrin tein um u, ralring tein um u, nan ral Mxachia cu seh awk kawlah chiandeih bangin a vak cuahmah ko” (IPeter 5:8) . “Khuachia hlennak kha nan doh khawhnak hnga Pathian nih anpekmi hna ralthuamvialte kha i hruku,” (Efesa 6:11).DL 683.2\nKan ral lianngan cu Adam caan thokin kan caan lio tiangin kanmah kha hrawh ding le namchih dingin a thiltikhawhnak huham a hman cuahmah lio a si. Khrihfabu kha a hmanung bik dohnak tuah dingin a tu hi aa timhtuah cuahmah lio a si. Khrih zul dingin aa timtuahmi vialte hna cu hi a donglo mi raldohnak ahhin vunchuah pi an si lai. Khrihf a hna nih Pathian timing nawl an cawn tarn poah le Setan raldohnak caah anmah le anmah an i langhter deuhdeuh. Pathian rianah thekvak ‘ha ngaiin a ‘uanmi hna mi'halcpa hlennak langhter aa timmi hna, mipi hmaiah Khrih langhter aa tiirmi hna cu Paul nih, ‘Aa toidor mi le mitthli tampi he tukforhnak lakah Bawipa rian'uantu hna” ti i a chimmi hna lakah an i tel kho ve lai.DL 684.1\nSetan nih Khrih cu tukforhnak fakbik le fimzemak bikin a doh na in an i dohnak vialte ah Khrih nih a tai. Cu raldohnak hna cu kanmah aiawh in Khrih nih a doh i cu teinak nihcun kanmah kha tei khawhnak a kan ngeihter ve. Amah a kawlmi pcahpoah cu Khrih nih ‘hawnnak a pek hna lai. Setan nihhin mi zeihmanh hi anmah hnatlaknak tel locun a tei kho hna lo. Tukforhtu nih mi hna kha suainak chung luhter ding a si loah an duhnak uk dingin hramhram in hneknak thltikbawhnak a ngei lo. LmgEhin re a theihter kbawh nain a thurhnomh ter kho lo. Nganfahnak a chuahter khawh, silmanhsehlaw a hrokhrol kho lo. Khrih teinaknihhin amah zultu hna cu sualnak le Setan dohnak dingah ral ‘hatnak a pekhnalai.DL 684.2


Vulei cung hollywood min thang pawl i, India bollywood an rak uar hna ning hi – Chin 11 News\nVulei cung hollywood min thang pawl i, India bollywood an rak uar hna ning hi\nPosted By: Lian Chin July 3, 2020\nActor Film Star Jean-Claude Von Damme hi India bollywood film cang hi naduh hngamaw, na huam hngamaw tiah bia an hal i, Von Damme nih cu, India ram tlawng le India bollywood pawl he, film cang cu kaduh tuk, ka huam tuk tiah a leh hna. Cu lawng hmanh si loin, Aishwarya Rai he cang tti ko hi ka duh tiah a chim chih.\nFilm Star Sylvester Stallone Ram Bo zawng biahal nak annei i cu ah cun, a chimmi cu India Actor Salman Khan he film cang tti hi ka duh tiah a chim.Gerard Burtler nih India ram a cawisang nak bia a chim ve. Cun bollywood a uar nak hna kong zong a chim, bollywood actress ah cun Priyanka Chopra hi ka uar bik tiah a chim.\nDaniel Radecliffe zong nihhin bollywood a uar nak hna le an film cang mi a that nak kong a chim ve. Bollywood film cang i laam ka haw, an acting le an laam ka zoh ko ah hin tel ve ka duh khun tiah a chim.\nKristen Steward Actress minthang nu nih, bollywood i film cang ve i a duh nak kong le, cu hmanh ah cun Hrithik Roson he cang tti ka duh, cun fapa ka neih ah cun Hrithik roson bantuk in i dawh seh law ka duh tiah a chim.\nKimkardashian model minthang nu nih hin, bollywood cu zei ngai ah a rak rello, mi nih bollywood kong an chimh i, Shahrukh Khan le Salman Khan kong an chim i, a zoh i a lung a tong kho tuk i Shahrukh Khan film cang mi poh hi a zoh viar.


Zarhkel (14)nak Zarhpi Ni | Radio Veritas Asia\nZarhkel (14)nak Zarhpi Ni\nVoikhatnak Bible - Zechariah 9 : 9-10\nSalm -145:1-2,8-11,13-14 (leh 145:1)\nVoihnihnak Bible - Rom 8 :9,11-13\nThawngtha Bia - Mt 11 :25-30\nZachariah nih cun Jew miphun hna nih Messiah an hngalh ning le an zumh ning an palhnak kha remh`han piak dingah fakpi in a bawmh hna. Messiah cu zeizong vialte a tuah kho mi, tthawnnak, lianngannak, thil ti khawhnak vialte a ngeimi a si i minung vialte caah a si, Jew mi phun ca lawng a si lo, velngeihnak, dawtnak he mi vialte khamh awk ah a ra lai ding mi a si, ti hi Jew miphun hna sinah fakpi in a chimh hna.\nAmah kong hngalhnak a karh chinchinnak ding caah Pathian nih cun Profet tampi a thlah hna lengah a fapa ngeihchunte zong cu a thlah. Jesuh cu tlam a tlingmi hmanthlak, a nungmi a pa hmanthlak a si. Amah hi cu aho paoh nih i zohchunh ding le i cawn dingah kau cia mi cauk bantuk a si. Sermi thil vialte le leicung minung vialte cungah dawtnak tlamtling in a ngei mi a si.\nKan nun chung kan hngalh zungzal hnga ding mi cu, Jesuh le a pa hi fiang tein hngalh, zumh lawngah zungzal nunnak cu kan co khawh lai. (khrihfa tam deuh nih cun Jesuh a hngal lo mi le a zum lo kan um lo, asi nain hngalh taktak le zumh taktak kha a biapi, parpavuan in zumh le hngalh cu a fawi tuk hringhran i ttih zong a nung tuk fawn.)\nKan thinlung chungah kan i chiah zungzal hnga ding mi thil pahnih cu; (1) Pathian cu minung hngalhnak thluak nih a phanh khawh lo mi a si i kan chungah Thiang Thlarau nih a kan bawmh lawngah cawn khawh hngalh khawh kan si lai. (2) Pathian hngalhnak a kan dawnkhantu cu, sual kuang chung ah aa khumh dihmi, ruamkaihnak, pawrhlawtnak, haak kauknak tbk... hna hi an si i fakpi i zuam in kan tthenh dih hmasa a hau.\nJesuh nih a kan chimh mi cu, nunnem le toidawr tein a nungmi cu nunnak hmaan ah a nung mi an si, a ti. Hi thil pahnih i tleih in Jesuh kan kawl ahcun rang deuh, thuk deuh in kan hmuh ko lai.\nBawipa cu dawtnak a ngei mi le zaangfah thiam mi a si, a thinhun a har i a fekmi dawtnak in a khat mi a si. Aho cung paoh ah a ttha i a ser mi hna an dihlak cungah zaangfahnak a ngei (Salm.145 : 8 – 9 ).


Tuzaan VP Debate Cu Zeidah A Lawh? Anmah Pahnih Bak Hi Pei US President Ah Thim Hna Ding An Si Hi – Chin 11 News\nTuzaan VP Debate Cu Zeidah A Lawh? Anmah Pahnih Bak Hi Pei US President Ah Thim Hna Ding An Si Hi\nWhite House nih virus a tawlrel khawh lo ruang i President le a dang a artlanglai minung a sawm in a tlunh hna hnu in cun, Trump a cozah nih Coronavirus a tawlrelnak he pehtlaiin Wednesday i US VP debate tuah an thok le cangka VP Mike Pence le Democractic challenger Kamala Harris cu an i tlir lekmak colh ko.\nKan hnung zarh presidential debate ah khan khat le khat i ralchanh a faak ngai cang i, tutan VP debate zongah Harris nih healthcare in economy lei tiang, climate change in foriegn policy lei tiang, tlangtar ai ser hna i a vun phomh than rih hna. Kum 4 chung i Republican cozah nih a serchuahmi record pawl cu Pence nih a si khawh cungin kilven ai tim ve.\nKan ram tuanbia chung vialte ah zeibantuk president hruainak hi dah a chaikhabik, timi cu American mipi kan mithmuh a si, tiin Salt Lake City i University of Utah i debate an thok le cangka Harris nih a chim.\nPulrai dohnak i US cozah nih thazaang kan chuahmi lengluang hi zoh ko ngat. China in ai thokmi pulrai ra lo dingin January tein khan pei Trump nih Travel Ban a tuah ko kha, tiin Pence nih i runvennak ai tuah.\nPresident Trump hi president a tuan a ni khatnak tein khan America hi a pakhatnak ah a chiatu a si, ti hi American mipi nih nan theih dih awkah ka duh, tiin Pence nih a chim.\nVP candidates cu pee 12 hlaat in an dirter veve hna i, Plexiglass in an khamkanh rih hna. Cu ti kilvennak an tuahmi nih cun “pulrai nih American mipi 210,000 a thah cang hna, economy zong a hrawh dih” timi langhternak dingah a si.\nHarris nih cun cuhlan i VP debate an rak tuan tawn ning phung ai hmanh i, Trump a cozah nih Obama Care hrawh a duh caah le, president dirhmun in kum khat ah federal income tax a pek mi hi $750 lawng a si, caah Trump a cozah cu ngepngap tiah a vun zuamhnawh colh taktak.\nNT Times nih hlathlainak an tuahmi avoikhatnak ka theih ah hin, “$750,000” na ti duhnak a si lo maw?” ti tiangin ka rak ti phah bal. Nemmam cu, $750 lawng a rak si diam, tiin Harris nih a chim.\nTAX Kong i Alnak\nHarris vun leh duh ah Pence cu economy le tax policy kong lei ah a vun i mer. Ni khatkhat ah cun, Joe Biden nih a na tax pek hi a karhter te lai, tiin Pence nih a leh. Kum khat ah $400,000 nak tlawmdeuh lawng a hmuhmi hna an cungah Biden nih tax hi a karhter lai lo, tiin Harris nih a leh.\nBiden nih cun zinaan cawhnak rian hi a kham (ban) lai i Green New Deal tu hi ai pom te lai. Hi GND hi libral democrats pawl nih biatakthlaak in nan dirpi mi a si, tiin Pence nih a chim.\nWednesday debate an tuahmi kha USA Today journalist Susan page nih moderator a tuanpiak hna i, pulrai kong le pulrai nih a chuahtermi kan economy a tlakchiatnak kong hi a linsabikmi biasu cu an si, tiin a langhter.\nCovid khamnaksi kongkau Harris an hal i, “A liamcia caan chung i cohlannak tuah lo mi (prove) siai hman dingin a dirpitu Trump a biachimmi nakin scientists pawl an biachimmi tu hi ka zumhdeuh lai” tiin Harris nih lehnak a tuah.\nDinei khawh a si ko, tiin doctors pawl nih an kan chimh ah cun, sii din dingah a hmasabik ah ka vai tlar lehlam la. Sidin dingin Trump nih a kan ti ah cun, kei cu a ka ding bak lai lo, tiin Harris nih a leh.\nKhamnaksi an ser kongah mipi an zumhnak pei na hrawh dih ko ne hi, tiin Pence nih Harris leh a vun phomh colh ve.\nCu bantuk biachim cu lungfim lo bia a si. Mipi nunnak kongah politics hi kan i celhpi (play) awk a si lo, tiin Pence nih a leh.\nMiphun kong hi Ruahphu a si cang\nHarris hi minak (black) nunau chungin party ngan pakhat nih VP ca i an thimmi vialte lakah a hmasabik a si. Miphun kongkau i biasu he pehtlaiin Harris nih Pence cu a phomh i, kan hnung zarh i Biden he debate tuah lio ah khan Trump nih vunrang pawl an biapithleinak (White Supremacy) hlonhnak caantha ai ngeih ko nain, a hlonh duh bak lo, tiin Trump zong cu a vun cemchih lawlaw.\nMedia pawl nih hin Trump biachimmi hi a sining lenglei pi tiangin nan laakpiak. A ngaingai tiah cun Trump nih hin a tu le tu ti awk in miphun thleidannak a lakpitu phu (racist groups) pawl hi a doh hna dakaw, tiin Pence nih Media pawl an palhnak langhter buin Harris cu a leh.\nTutan president ai cuhmi hna hi – Trum, 74, Biden, 77 – US tuahbia chung i president an cuhmi vialte lakah a tarbik an si. Cu tikah, kan hruaitu veve hi an kum a upat ko zongah office ah thatein rian an tuan kho ko, timi tehte langhter hi Pence le Harris an rian biapi pakhat ah a cang than cang. Nai i Covid nih Trump a tlunh hna lawngin khan cu biasu cu tlawmte a vun daideuh le si.\nPresidential candiates pahnih hna i anmah le an party chung cio ah kechiahnak tha hmuh dingin an i sualsan saling a si. Nov. e election a phichuak hi zeibantuk a va si ko hmanh ah, tutan president ai cuhmi hi US president tuan kho dirhmun ai ngeih veve mi an si ko, tiin ruahmi an si.\nNational opinion poll ah hin cun Biden nih Trump hi a tei ngai i, a nehhnungbik Reuters/Ipsos nh polls an tuahmi ningah cun buaktlakin 12% points hrawngin Biden nih Trump hi a lonh cang. Florida ah cun Biden nih Trump hi tamial in a lonh ko nain, vote hmuh dingin biataktein an i hmaithlaakmi states (battleground states) pawl belte ah chin cun Trump nih Biden hi poll ah a vun naih deuh ngai cang, ti a si.\nHarris hi a tu lio a dirhmun hi Politic rian a tuan chung vialte i a thatbik lio caan a si i, California i US senator a tuan lio mi a si. August ah khan Biden nih a VP tuan dingin a thim. Annih hi mipeng chungkar in ai semmi a si i, hringtu a pa hi Jamaica a si i, hringtu a nu hi India mi a si. Party ngan pakhat nih VP ca i a thimmi vunnak nunau vialte lakah Harris hi a hmasabik a si lawng si lo in, Asian hrinsor lak zongah a hmasabikmi a si.\nPence hi khahlan conservative radio biachimtu a si i, 2016 lio ah khan Democratic vice president tuan dingin an thimmi Tim Kaine hi debate a tuah bal mi zong a si. Anih hi khahlaan US congressman a si pinah, Indiana governor zong a rak si bal. Trump i a buaibai tukmi a cozah uknak tangah fektein a dirkamhtu zong a si.


US Le Tuluk Ral Kawlram Ah A Tho Kho! US Embassy Nih A Mipi Si Thawng A Thanh – Chin World News Evening\nUS Le Tuluk Ral Kawlram Ah A Tho Kho! US Embassy Nih A Mipi Si Thawng A Thanh\nFebruary 20, 2021 February 20, 2021 Salai Van Myanmar News\nUS le Tuluk ral Kawlram ah a tho kho! US embassy nih Kawlram um US minung poh Kawlram chuah taak uh a ti cang. Zeidah cang lai kan zoh lai cu. A luancia kum 60 lio i Asian cakei timi Myanmar ram cu ralkap nih kum 60 chung ah man cikcek in an hrawhhmal dih. Hlan ah cun nihin Vawleicung ram rum lakah aa telmi Japan Singapore Tuluk le Thailand te pawl hi Kawlram ra in kuli an rak hlawh. A fawi nak cun Kawl kuttangah rian an rak tuan hna. Yangon University ah ramkip in sianginn an rak kai hna i Yangon University a dihmi cu khui ka ram poh ah rian an tuan kho. Cohlan dih an si.u tluk cun fimnak le chawlehnak ah a rak sang taktakmi Kawlram a si.\nCu tluk ram tha ram rum cu U Ne Win hruaimi ralkap nih chan khat hnu chankhat an hrawh i anmah ralkap uknak tleih hnu kum 25 chungah Vawleicung ram sifakbik lak ah Kawlram cu aa tel ve. 2015 in kan Pi Suu Kyi party nih teinak an hmuh than tikah zeizongza sersiam le remh dih an i zuam. An tuan cuahmah lio le ralkap nih kum 60 chung an hrawhhral cangmi cu a hramdomh in an tunmer liopi ah Ralkap nih Nawlngaih nak an chuh than hna.\nCuca cun nihin kan ram a buai cur. Kan theih ding ah tutan Kawlram buainak ruang ah a chuak khomi cu US le Tuluk ral an tho kho. Anmah ram hnih hi Ui le Mee bantuk in aa ralmi an si. A zei lei poh in aa zuamcawhmi an si. An i ngiarnak a sau taktak cang. I tuk an hir tuk nain UN nih a onh hna lo. Sinain tutan ah Tuluk nih biatak in amah siapuazi ruat in Kawl ralkap a dirpi hna a bawmh. A ralkap le hriamnam zong Kawlram ah a chiah ti si.\nUS nih le ralkap tuknak khua lawng a ruah ve tikah Hi hna ram hnih ralpuai hi Kawlram ah a cang kho. US nih Kawlram ralkap um ning an ngiat thlai cang i Kawlram chung ummi US minung hna zong ralrin a pek hna. Cucu US a policy a si. Cun President nawlngeihnak in zei ram poh US nih a tuk khawh. Congress biachahnak theng tuah a hau lo.\nSecurity lei ah cun US president cu full power an ngei dih. Cucu a luancia an tuanbia zong ah hmuh khawh a si. Tutan kawlram buainak ah hin US le Tuluk ral an tho kho timi hi hmuh khawh mi a si. Hi hna ramhnih an buai cun nitlak ram le nichuah lei siloah Khr’hfa ram le zumlotu ram tiang a buai kho. Tutan buainak hi Min Aung Hlaing hruaimi le NLD or mipi kar buainak lawng in hmuh ding a si lo. Ralkap aanaa laknak phen ah zeidah a um timi a lang colh lai. Credit: T. C. T\nMin Aung Hliang Nih Ruahnak Petu Dingah Dr NCL A Thimnak A Ruang\nVawlei Pi Nih An Kan Hmuh Dih Cang


NRPC Nih CNF/A Bawmhnak Ks-7500000 An Pek Mi Kongah Cathanh An Chuah Mi Cu A Poi Ngai – Lai Lungrawn Post\nNRPC nih CNF/A bawmhnak Ks-7500000 an pek mi nan hmuh le hmuh lo Thawngthanhnak Kan tuah uh tiah NRPC nih Cathanh an chuah hnawh hna mi cu a poi taktak. National Reconciliation and Peace Center NRPC nih a luancia mi ah COVID-19 zawtnak hrik runvennak caah harsatnak a tong mi CNF/A hna bawmhnak sing 75 Ks bawmhnak an rak pek mi hna kong ah CNF/A nih an hmuh le hmuh lo zeihmanh thawngthanhnak an tuah hna lo caah NRPC nih nan hmuh le hmuh lo thawngthanhnak kan tuah uh tiah cathanh an chuah hnawh mi hna cu July thla 24 ah mizapi hmuh ding in an phozar mi cu a poi taktak.\nRam le miphun caah rianttuan mi an si bantuk in bawmchantu hna sinah lunglawmhnak or kan hmuh nan bawmhnak tiah thawngthanhnak an tuah lo mi Kong ah bawmchantu hna nih cathanh bantuk an chuah hnawh mi hna cu an rianttuannak ah dawnkhantu ngaingai a si Lai tiah zumh a si.\nHi bawmhnak an pek mi hna cu CNF/A hna nih tlamtling in an hmuh le hmuh lo Thawng fiang in theih a si rih lo. A ruang cu bawmhnak a Petu hna nih Nan hmuh le hmuh lo Thawngthanhnak rak kan tuah ulaw tiah Cathanh an chuah. Atu bantuk Tangka bawmhnak an pek mi cu CNF/A lei in bawmhnak an Hal mi si loin National Reconciliation and Peace CenterNRPC lei nih bawmhnak an pek mi a si tiah theih an si.\nAsinain July thla 24 ah NRPC nih bawmhnak kan in pek mi hna nan hmuh le hmuh lo Thawngthanhnak ka cang uh tiah anmah chungttuan hna nih Cathanh an chuah. Hihi CNF/A hna ca ah zoh dawh lo ngai a si. Hmailei ah NRPC nih bawmhnak an pek ti hna Lai ma pe ti lo ti Bal chim awk tha an si lo tiah NRPC lei nih an chim chap.


Aye Myait Thu Cu Facang Tun A Liang Cung Ah Khinh In Mi Harsa Bawmh Ding Ah A Kal – Chin 11 News\nAye Myait Thu Cu Facang Tun A Liang Cung Ah Khinh In Mi Harsa Bawmh Ding Ah A Kal\nUar a um kho taktak si. Myanmar model le actress a si mi Aye Myait Thu hi mi harsa bawmh nak lei ah cun uar a um kho tuk mi muidawh le pumruatha mintami pakhat a si.\nCOVID-19 ruang ah lengchuak kho lin a um mi hna mi harsa pawl le ei-din kong ah harsat nak a tong mi hna pawl bawmhchanh ding in a facang tun cu amah pumpak bak nih a liang cung ah I khinh in a kal mi mintami pakhat a si.\nHi pulrai kong ah hin lengchuak kho loin um cio a si caah mi tampi hna nih cun anmah pumpak in kal lemlo in phaisa thazaang lawng tein bawmhnak hi an pek hna cu theih cio mi a si ko. Asinain anmah pumpak in facang phurh I inn dawng kip sinah bawmhnak va pek ti hi cu an tamtuk lem lo, a bikin nu caah cun rian har ngai zong a si fawn.\n“Kei cu lemcang ka si bantuk in mipi nih thazaang pek mi le cawisan mi ka si ko. Cu ruang ah ka mipi hna nih harsat nak an ton caan ah hin cun bawmhchanh duhnak le thazaang pek nak tuah hi cu ka rian a si’ tiah zong mintami Aye Myait Thu nih cun a chim.\nMintami Aye Myait Thu nih amah pumpak bakin facang a liang cung ah khing riangmang in mi harsa a bawmh mi hna hmanthlak pawl cu social media kip nih an hun phozar I mipi zong nih an thangthat tuk hringhran.


Thihnak Darkhing: US ah Rev. Dr. Thawng Khan Cin Nih Covid-19 in mual a kan liam tak e! – Chin 11 News\nThihnak Darkhing: US ah Rev. Dr. Thawng Khan Cin Nih Covid-19 in mual a kan liam tak e!\nPosted By: victor victor June 20, 2020\nCareltu nulepa ulenau hna,\nMyanmar Zomi Baptist Church, Tulsa ah Senior Pastor a tuan liomi Rev. Dr. Thawng Khan Cin (kum 68) cu Covid-19 zawtnak in June 19, 2020 ni ah mual a liam tiah thawng kan theih. Rev. Dr. Thawng Khan Cin cu Chin Baptist Convention (hlan lio ZBC) ah Assistant General Secretary zong a rak ttuan balmi Laimi Khrihfabu hruaitu pakhat a si.\nIndiana Siyin Baptist Church ah Senior Pastor a tuan liomi Rev. Dr. Vungh Lian nih a chimnak ah: Rev. Dr. Thawng Khan Cin cu kan hnulei Tulsa khua ah Covid-19 in a thimi nu ruak a humhnak (memorial service program) i caan a hmannak ah, Covid-19 in a zaw vemi caantlaitu nih a tlaihmi mic a tlaih ve nakin zawtnak aa ton hi a si. A nupi Sayama Florence Pau zong a chawnh chin i, a nupi cu a tu hi siizung ICU ah an hramh lio a si.\nChin Pastor chung in Covid-19 in a thi hmasabik a si ca ah ngaih a chia khun, thinlung zong a faak khun ko. Taantaakmi chungkhar le khrihfabu ca ah siseh, ahlei in ICU ah an hramh liomi a nupi Sayama Florence Pau ca ah siseh thlacamnak in bawm cio hna u sih.\nNgaihchiatpi bu in,\nLal Cung Awi\nIndiana Chin Baptist Church\n8528 Madison Avenue\nTelephone: 317-727-7726 (cell)


2020 Thimnak ah MP Ah Thimtlak Mi Hna – Chin World News Evening\nAugust 5, 2020 August 5, 2020 Salai Van Hmuhning\nBy Nathan Pa LD Hmung: 2020 Thimnak Ah MP Ah Thimtlak Mi Hna 4\nAtu tan cu 2020 thimnak ah MP ah thimtlak an si ko nain an dirhmun aa laklawh ngaimi hna kong kan rak langhter.\n11. Pu Zo Bawi\nChin ramkulh NLD party hotu a si. NLD ah ralkap uk chan lio tein a rak cawlcang pengmi a si. 2015 thimnak ah NLD nih teinak a hmuh tikah Chin ramkulh Chief Minister a si lai tiah rak zumh ngaimi a si. A ruang cu NLD ramkulh hotu tam deuh cu Chief Minister rian an pek cio hna caah. Asinain Pu Pu Zo Bawi cu Hluttaw hotu sinak tu an rak pek diam. CM an pek lonak a ruang pakhat a si kho mi kong zong U Win Htein nih a ttial. 2020 tal ah NLD nih teinak an hmuh tthan i, amah zong nih Chin ramkulh thimnak ah teinak a hmuh tthan ahcun CM sinak caan ttha a um te ttheo lai tiah rak ruah pah a si nain, kum 5 chung ah thil tampi aa thleng.\nChin ramkulh NLD hotu a si caah le Hluttaw hotu a si caah, NLD mawhchiatnak tam deuh cu amah sinah tlunter a si. Hruaitu si cang ah cun amah sinah an tluntermi zong cu an mawh ruam lo ti ding te khi a si nain, Cozah a tlaitu hna mawhchiatnak zong amah cungah tlunter a si.\nAmah zong nih biachim aa ralrin tawn ve lo tikah, Chin ramkulh NLD cozah tlamtlinlonak a chim tawnmi kha, NLD thangchiatnak lawng si lo in amah thangchiatnak zong ah a cang tthan tawn.\nChin ramkulh NLD cozah a tlaimi hna nih eihmuar an hmannak kong an chim tikah Pu Zo Bawi chimmi hna kha chirhchan ah an lak tawn i, amah lila zong kha a hnu ah eihmuar an puh pah tawnmi dirhmun bantuk a lo mi ah a hnu ah a cang tawn mi a lo. Surcheh thiam lo mah lukhuh ti hna a lo pah.\n2020 thimnak ah Hakha peng NLD EC nih Chin ramkulh palai caah an thim nain NLD cunglei upa hna nih Hakha peng aiawh Pyituh Hluttaw hmunhma ca tu ah an thim diam tikah, ruah lo dingmi thil hna ruah cio ding ah minung tampi thinlung chungah a chuahter.\n2020 thimnak ah Pyituh Hluttaw hmunhma ah teinak hmu sehlaw, Chin ramkulh NLD hotu dirhmun in Pyituh Hluttaw ah bia a chim ding a si lai tikah, zeidah a dirhmun a si te lai timi kong ah a laklawh ngai mi a lo. A nun kum tampi ramkhel lei ah a rak i pe cangmi le Hakha khualipi tthanchonak ah saduhthah a rak ngei peng mi a si caah, Hakha peng aiawh in MP ah thimtlak tuk a si rih. 2020 thimnak bel ahcun a dirhmun aa laklawh ngaimi a lo. Cu zong cu cattialtu hmuhnak sawhsawh a si.\n12. Chin Chin Pekthang\n2020 Chin ramkulh thimnak ah a lutmi nu hna ah cun nusal ttha taktak a si. MP ah thim tlak taktak zong a si. A rianttuannak pawl zoh tikah Chin ramkulh MP ah si lo in Kawlram huap Pyituh Hluttaw le Amyotha Hluttaw caah sisehlaw aa tlak chinchin ding mi a lo.\nHakha-Thantlang le Falam peng upa hna nih an theih dih pah ngawtmi Vanzaang khuami Pu Pek Thang fanu a si. Asinain amah bel cu Falam ah a ngakchiat lio in a tthangmi le Falam ah inntung bunh in khua a sa cangmi a si. Cucaah amah zong nih Falam peng aiawh deuh ah a lungchung cun aa ruah khawh men??? 2015 thimnak zongah Falam peng in a rak i cuh bal.\nA chuahkehnak khua ah Hakha peng a si lo nain Hakha peng aiawh in MP a rak si mi hna zong an tampi. Asinain Hakha ah inntung bunh in khua a sa cangmi an si hna. Tahchunhnak ah Pu Lian Uk, Pu Zo Bawi, Pu Sui Thio tbk.\nAsinain Laimi cu pale chuahkehnak khua kha kan khua ah a chia mi kan si caah, Thantlang peng thimfung pe mi hna nih kanmah pengtlang mi te a si ko tiah khurkhua hna fak deuh in an ruah khawh ahcun a ttha dom ding khi a si. MP ah thimtlak tuk a si nain a dirhmun bel aa laklawh ngai ve mi a lo.\n13. Pu Sui Thio\nChin ramkulh Minister a ttuanmi hna lakah eihmuar kong ah purhdah a tong bikmi si dawh a si. A bik in Hakha-Thantlang lei ko nih an purhdah khun mi a lo. Thimnak lai lawng si lo in tuan deuhpi khan eihmuar an puhnak kong ah a dirhmun rak fianter lengmang sehlaw a ttha tuk hnga. MP le Minister a si hlan piin Hakha khuasa nupa ahcun rak bochan lengmang mi a si. Zion Khrihfabu ah, a umnak Keisih sang zong ah upa dirhmun in dingfel tein a rak um pengmi a si.\nLamsul lei Minister a ttuan chung zongah chim awltlak le mithmuh in rian tampi a ttuan. Asinain Chin ramkulh Cozah lutlai hna eihmuarnak kong an chim tik paoh ah amah min hi telh zungzal a si ve mi nih a dirhmun a hrawh ngai. Asinain eihmuarnak ah dingfel tein a umnak kong kha zapi theih in chiatserhnak tuah tiang in thimnak lai ah a fianter. Tuan piin fianternak rak tuah tawn sehlaw a ttha tuk hnga. A hlan a sining le kum 5 chung lamsul lei vuanci a ttuan chung a tuahmi zoh tikah MP ah thim tthan tlak tuk a si nain eihmuar kong ah an phurhdah tukmi nih a dirhmun a laklawhter ngai.\nNote: Pu Zo Bawi cu thimnak aicuh ding asi lo ti nain, a konglam a tial chihmi a si caah kan rak tarlangh chih!


Paletwa peng ah internet hman khawh a si rih lo | THE CHIN EXPRESS\nPaletwa peng ah internet hman khawh a si rih lo\nChin state thlanglei, Paletwa peng ah internet a ngah cang tiin August 1, 2020 ah thawngpang a chuak nain atu tiang internet hman khawh a si rih lo tiah khuami nih an chim.\nMah konghe pehtlai in Paletwa khuami pakhat nih,”atu tiang ahcun internet a ngah rih lo. A ngah an timi cu cheukhat phone ah internet a ngah cang timi cakuat a luh ruangah a si.\n“Cheukhat phone ahcun mah bantuk cakuat cu a lut lo. Mah bantuk cakuat a lutmi phone zong cu internet on tikah line a umlo. Messenger le Viber ah cakuat a ngah lo caah internet a ngah cang ti awk tha lo,” tiah a chim.\nCozah ralkap le AA i kahdohnak Rakhine state peng 8 le Paletwa peng ah 2019 June 21 thokin cozah nih pehtlaihnak internet a phihpiak hna.\nPaletwa peng ahhin MPT simcard an hmang deuh hna i network 4G si loin 2G lawng a si caah hman khawh silo tiah Paletwa khuami nu pakhat nih a chim.\n“Internet hman khawh si rih lo. 2G lawng a kan on piak caah aa her peng ko. Facebook, Messenger le Viber hman khawh an si lo. Thawngpang zong rel khawh an si lo. Internet kan in onpiak hna ti lawng si, atu tiang hman awk a ttha lo, a hlan bantuk on lo he aa dannak um lo,” tiah khuami nu nih cun a chim.\nPaletwa peng internet phih ruangah khua chung i sipuaizi, zatlang, fimcawnnak le a kankip in sunghzatlaknak a um pinah a hlei in Covid-19 lio a si bang ngandamnak kong thawngpang an thei kho lo.\nRakhine le Paletwa peng ah internet a pihnak kum 1 leng si cang i vawlei cung internet a pih saubik cazin ah aa tel. Ramchung, ramleng in nuhrin covo aupi tu bu pawl nih internet onpiak dingin voi tampi duhnak an langhter. – Khonumthung


Mandalay Ah Cozah-Sipin Nih Inn -9 Bak An Hrawh Piak Hna. – Daily Post TV\nMandalay -Chian Myiah Tase myone, Cunglun UhSheon sang, lam number 498 ah a ummi Inn 3 cu cozah -sipin zungpi nih July 27,2019 ah Seh bak in an hlawh piak dih hna.\nInn -3 cu a ningpi in Seh nih a hrawh piak hna, Inn6 hi innhmai ah an cih chapmi pawl an hrawh piak hna. Hi inn hrawhmi pawl cu March 22,2019 ahkhan cozah -sipin nih nan Inn hi thet dih uh tiah ca an rak pek hna. July 27,2019 ah Sipin nih an inn cu Theng bak he an van hrawh piak dih hna.\nInn neitu pawl cu mithli he , mipi hmai ah an tah ning zoh cun lung atha lo ngai. Inn neitu pawl nih an chimnak ah a liamcia kum 90 pupa chan in lincese in neihmi ro an si , kan Inn kan theh ahcun umnak kan nei hna lo tiah an tap leng hna.\nHi thil kong ah Cozah nih an inn an hrawh piakmi hna hi, bawmhnak le inn hmun dang hna rak pek bak lo in, hramhram in an hrawh piak hna tiah theih asi. Palik pawl nih Inn an theh piak hlei hna ah, minung -3 cu an tleih rih hna tiah theih asi.\nCozah sipin lei nihcun, Sipin Upadi pohmah -90 ning tein, lam kam tuk ah inn an sak ruang ah, an inn hi kan hrawh piak ve hna tiah an biatung asi. Inn neitu pawl hi an harsak sifah ruang zong ah, Sipin nih an rak fialmi hna tuah dingmi ah, tuah khawhlo dawh an si hna tiah theih asi.


SBS Language | Lai Paih le Nunphung: Chin Miphun Ni\nLai Paih le Nunphung: Chin Miphun Ni\nAluancia zarh ahkhan, Melbourne khuasa Chin miphun hna nih Chinmi caah nisunglawi a simi: Chin Miphun Ni cu zalawngtein le hlunghlai taktak in tuah a rak si. Hi ni ah Lai Paih, hlasaknak le laam phunphun in caan hman a rak si.\nAustralia ah Chin milu a karh thluahmah bantuk in, Australia a rak hlum hmasami zong an khuasak tintuknak ah a fekmi dirhmun an phan. Ramdang miphun, mipem tampi nih an intuar cio bantuk in Chin miphun zong nih Australia um hmun khuar tikah, nunphung idan ruangah siseh, holh ikhahlo ruangah harsatnak ton le in cio a si.\nRamdang khuasak hnu harsatnak a phunphun ton si ai kun, Chin miphun sinak le kokek nunning cu hnulei chittak le mertak a si hlei lo. Ramdang khuasak zongah\nChin Miphun Ni 2019 ah Sui Tin Par le Laithuam\nmah le nuhring holh le khrihfa biaknak cu pehzulh tein itlaih le hman a si.\nChin miphun cu Kawlram (Burma) ah khrihfa an si. An biaknak ruangah Chinmi cheukhat cu harsatnak le namnehnak an tong. Biaknak ruangah harsatnak ton a si tik ah, Chinmi cheukhat cu mi ramdang, Australia tibantuk ah ‘ralzam’ sinak in a phanmi an si.\nMelbourne Chin Khrihfabu chungah member pakhat a simi, Pu Hre Cem nih SBS Hakha Chin sin ah a chimmi cu, “Chinmi cu miphun pakhat kan si” tiah a ti. A chim rihmi cu, “Ramdang mi nih kannih cu Chinmi a kan hngalhmi kan si. Ram a ngeimi kan si, miphun pakhat tiah pommi le cohlanmi kan si, hihi, kan caah a thatnak a si” tiah a ti.\nTukum, Chin Miphun Ni cu nitlaklei Melbouirne ah, February 16, kum 2019, a hmun: Sunshine ah tuah a rak si. A rak chuakkhomi minung hi ngakchia upa fonh dih ah minung 1000 dengmang an si. Hini ah, Chin nunphung-laam phunphun, hlasaknak le rawl einak in sunglawi tak in caan hman a si. Hi Ni cu Chinmi caah pakhat le pakhat ipehtlaihnak le Chin nunphung le sining thar chuahthannak le hngalhter thannak can ah hman ni zong a si fawn.\nLai Paih nak caah caan hmanmi hi suimilam 4 le cheu hrawng cu a si. Hi bantuk Lai Paih hi cu ramdang miphun dang an I paihmi he aadang mi a si tik ah Chin miphun caah a sunglawikhun mi lentecelhnak, zaangleknak pakhat a si. Lai Paih cu Lai pa an thazaang thawnnak, hneksaknak langhter caah caantharem zong a si fawn.\nA duhmi paoh nih Lai Paih ah itel khawh a si. Nain, a voikhatnak paih aa zuammi caah zulhphung a um. Cucu, tukum Lai Paih ah haotu a tuantu: Pu Thawng Tum nih a tawifinanak in hrilhfiahnak a tuah. A chimmi cu, “Pai-tu nih minung pahnih a tei hna a hau, a teilo ahcun, cung kai khawh a si lo, cun, aapaimi kha an tai ah puan fami tein ttem an si. Aattemmi puai cu i tlaih in, anmah le pahrang chuah in an ral cu an tengh hna a hau” tiah a ti. Aa paimi minung tampi chungin teitu pakhat a chuah tik ah, bualcotu zong thanh chih a si. Tukum, Lai Paih ah minung 15 tluk hrawng nih an I zuam. Bualcotu pakhat a chuah khawhnak dingah a dihmi caan hi suimilam 4 le cheu tluk cu a si lai dah.\nA voihnihnak Australia Chin Idol, ah pahnihnak a simi, Mary Magdalene nih a chim mi cu, Chin Miphun Ni thawng in Chinmi unau pakhat le pakhat karlak ah a fekmi dawtnak a kan ngeih ter tiah a ti. A chim rihmi cu, “Hi Ni ah, pakhat le pakhat itonnak a kan pek, kan nunphung zong sunglawi tein kan sunhsak kho. Cutikah, a ka nuamhter I ka lung zong a hmui” tiah a ti.\nKawlram ahcun, Chin Miphun Ni hi Chinmi nih zalawng tein tuahkhawh a si lo. Sihmanhsehlaw, Australia ram ahcun, zalawng tein tuah khawh a si. Curuangah, Chin Miphun Ni caah tlangtla-tu mibu chungah aatel vemi, Robert Ngun Sang nih Australia rami le a cozah cungah a lunglawmhnak zong a chim. Australia cozah nih Chin miphun dornak inn a kan pekmi le nuhring nawlvo zong a herh ning in hmannak nawl a kan pekmi cung hrim ah biatak tein a lunglawmhnak bia a phuan chap. A chim rihmi cu, “nihin ah, kan Chin Miphun Ni sunglawi tein kan tuahkhawhmi hi kan van a tha tuk. Australia rammi le a cozah nih a kan cohlan mi cungah le kan nunphung, kan sining tein kan um khawhnak caah kan ilawmhnak a ngan ko. Australia cozah nih Chin miphun cungah dawtnak, velngeih le zawnruahnak a kan ngeihmi cung hrim ah lawmhbia chim ka duh ko” tiah a ti.\nThe Celebration of the 71st Chin National Day, 2019\nZeiruangahdah “Thihnak” kong ceih le chim hi na hrial lai lo\nAustralia Lam Zulhphung 7 Hi Na Hngal Lo Kho Men!\nRamdang Ah Zeitindah Thlapa Kumthar (Lunar New Year) Cu Tuah Cio le Hman Cio A Si?\nZeitlukdah Pitar-Putar nih Nuva Sinak An Tuah?


Ton Than Caan Um Seh, Maw ‘Laikhal’ : By Ram Tinthei – Chin 11 News\nTon Than Caan Um Seh, Maw ‘Laikhal’ : By Ram Tinthei\nHakha in mawtaw kaa citmi Minivan cu Gankaw lam lei a hung kai thluamah…. vawlei a khu hluaimaimi nih Hakha khualipi cu a hun khuh thluamah ve.. cu lio ah, ka pawng ah a thumi pa ka hun zoh cu; Hakha khualipi cu bye bye tiin a kut a vaih i uai ngai in khua a cuan ka hmuh. Tlawmpal kan hun kal deuh ah a phone aa chuah i, nu pawl an tah thluamahmi video khi thang emem in a phone in a zoh pah in, a mithli dordor in a a tlami cu aa hnawt pah. Ka khuaruah a ka har ter ngai i, ngang ko in ka zoh.\nJean angki leng chah nawn, Ralkap Lukhuh a hringmi, Commando boot kedenh aa denh. Ralkap bag nganpi aa pom pah. A muisam cu kum 40 hrawng asi lai. Pasal taktak muisam a keng nain, a mitthli le a hnapduk he aa ciah ka hmuh tik ah, kaa in kho tilo i bia lam ka hun thawk. “Ka U, khoika lei dah naa thawh?” tiah ka hal. “ Ka nau, Shanram lei ah kir kaa tim, Kawlram Ralkap ka si i, ka umnak lei kir kaa tim” tiin Laiholh pei nawn in a ka leh. “Aw… khoika mi dah na si?” tiin ka hal nolh than. “ Hakha khuami/ Hakha kek bak ka si ko, pawcawmnak ruangah kum 17 ka si in ralkap ah ka lut i, kum 26 chung ka tuan cang. Ralkap ka luh hnu in, Laitlang ka phanh ballo caah Laiholh zong ka philh dih cang. Naite ahkhan, ka nu a damlo an ka ti caah ka hung tlung ta duak. Kanu le kapa cu kum 70 leng veve an rak si cang. An sinah zarh 3 tluk nuam ngaiin ka um hnu ah tuanvo ka ciahnak ka umnak Shanram lei ah ka kir than. Ka kir i ka umnak ka phak bak ah, na nu a zual tuk, rak tlung zokzok an ka ti than caah ka hung tlung. Lampi ka phak ah kanu cu a rak liam diam cang. Hakha ka hun phak cu a ruak hmanh ka tanh manh tilo… tiin a ka chimh pah in a mitthli aa hnawt pah, a khuh pah. “Tunai video ka zohmi kha, kanu an vui lio i an tahnak video asi, hi lawng hi ka tanh manhmi asi. Ka thirual ka hawi le ka kom rual vialte zong, ramdang ah an lan dih cang, a thei hmanh an ka thei ti hnga maw dek” a ka ti.\nKa thawpi ‘phuut’ tiin ka chuah. . Ka zoh i ka zaang a fak tuk. Zeitin tal hnemh awk ka thei lo, ka lu kaa kheuh i, bia ka hun ruah than.\n“Atu hi sen 3 (Sergeant) ka si, nupi ka ngei rihlo. Laiholh hi nai ka tlun lawng in ka char than. Krihfa ka si caah, ka kalnak kip ahhin thla cu ka cam zungzal ko. Pathian nih tihnung ral tampi lak ah himnak a ka pek. Pumh bel kaa pumh lonak hi kum sautuk asi cang. Laimi he i hmuhton hi ka duh tuk tawn nain, Laimi ka hmuhmi hnihkhat hi Laiholh an thiam huaha ve ti hoi lo. Laimi he umti hi ka hlam tuk tawn. Atu ka kir hincun chuahnak nawl ka lak lai i, kan ram te ah um ka duh cang ko” tiin a cal domh buin a hun chim.\nA ralkap bag nganpi chung in, Sakhi pherh a chuah i thaw ngai in kan ei. Cang-al hang in chuanmi asi caah a thaw khun. Hakha chuak mitsur wine thawl a chuah rih i, kaa khat veve kan din. Ka bag chungin Shark (Ngaman Lipu) kaa chuah ve i dur khat veve kan din. Kan i daw ngaingai.\nTlawmpal kan hun kal deuh i Bungzung khua hrawng kan phan. A riantuannak le a rak umnak pawl tampi a ka chimh. “Kan ram hi dai zokzok seh ti ka duh cang ko. Ralkap hi chuahtak a duhmi kan tampi nain, chuahnak nawl an kan pelo. Kan Laitlang lei tlawn hmanh hi an ka sianh lo caah; kum 26 chung ka chuahpi ka unau le, hringtu kanu le kapa hmanh ka tong kho hna lo” a ti. Atuhi kanu thlan kan sernak in, Laitlang kaltak ka sianlo caah, khunh an ka pekmi zarh 2 ka lonh sual cang. Ka kir in, thong maw an ka thlak te lai, an ka hrem te lai maw?, ka rian dek an ka thumh te lai. Pakhatkhat cu an ka tuah ko lai” tiin lungre thei ngai in a chim. Cu ka lung ah a hungchuakmi cu,“ atu lio Shanram le Kachin ram i, ral tihnung lak ahhin hmai ah kalter than hna sehlaw, a ho theihpitu um loin a nunnak a va liam ko hnga. Kan Lai media pawl nih “ Kawl ralkap pa a thi” tiin awi ngaiin mipi sinah an thlah hnga i, zei theilo in Laimi tampi nih, “Kawl ralkap tham cu va thi ko seh” tiah, kan hei ti chap rih hnga” ti ka ruah ah, kuh in tah khi ka lung ah a chuak. Amah bantuk in kan Lai miphun ralkap pa zeizah ko dah a tlaumi an um hnga, ti ka ruah ah” ka hnarno ruh a ka tam.\nZantim a hung phan i, a video cu a chuah i a zoh than. Mitsur wine cu aa dinh pah, a mitthli aa hnawt pah, sapherh a khai pah. Cu lio ah Keimah zong khua tampi ka ruat ve. Kan ram hi kuanfang fangkhat thlah hau ti loin, daihnak um hram ko seh” tiin sa duh ka that len. Tlangcungmi kan si ah, Kawl ralkap an si ah, ram pakhat fa veve kan si hna i, kan ithah kan i nawn awk asilo. Kawl Lungputkeng Ralbawi cheukhat hna ruangah kan ram ah daihnak a um lo. Zalawnnak a um lo. Hi pawl hi a rannak in tlau viar hna sehlaw, federal uknak hmu zok usih” ti ka duh ning a mak. Zantim suimilam 12 tluk asi ah, Gankaw khua kan hun phan i, kei nih ka tum tak hna. Bia ka cah tak, “Ka upa, na umkalnak ah Bawipa nih in kilveng ko sehlaw. Ni khatkhat ah kan ram ah tonthannak caan um hram seh” tiin kan kut kan itlai i Mandalay lei ah a lan thluamah.\nTheihternak: A min le Hakha a umnak sang cu, pumpak hnursuan a lawh lai caah ka hun telh lo.\n“ Kan ram ah daihnak um ko seh”.


Zoh Ah Khin Lunthin Kehkuai Dihnak Ding Khin An Um(video) – ZINGHMUH NEWS\nZoh Ah Khin Lunthin Kehkuai Dihnak Ding Khin An Um(video)\nKan vawleicung ah hin nupa aa daw mi tam pi an um lio ah zingzan mithmai tha hmanh ai pe kho lo mi tampi an ram um ve fawn. Mah chungah cun mi cheukhat nih cun mah nupi, mah pasal hmanh ai za lo mi tampi an um caah padang, nudang ai duhtak mi tampi an um tawn.\nMah tluk cun nuva kar lak hmanh ah dawtnak a um lo lio caan tu i ka vun langhter mi video khi rak zoh ve hmanh na mitthli an tlaktertu a si ko lai tiah ka zumh.Mah video nih hin nu le va tampi cawn piak a kan duh mi a um ko rua kan hmuh lawng khin za hlah seh chungkhar ah nuva kar ah a tak in hman khaw i zuam hna u sih.\nMah hna nupa an min cu Cao Shuca le Xu Houbi hna nuva an si i, mah hna nuva hi dum tuah in pawcawm nak rian a tuan mi an si. Chongqing province, Yong’an khua an si. Dawtnak kan tih leng mang mi cu mah hna nuva ah khin hmuh khawh asi. Vawleicung nuva tampi aa daw kho ti lo mi tampi lak mah hna nuva i dawt ning cu zohchunh awk an tlak tak tak.\n1988 kum thawkin vanchiat ah Pi Xu Houbi cu a ke lei ah harnak a tawng i Pi Xu Houbi cu a ke pahnih in a zeng. An tih khaw tawk te cun sizungah an kal ko na tein damnak cu a hmu kho hlei lo. Sihmanh sehlaw dawtnak tak tak kan tih mi nih cun zei bantuk thil hmanh khi a in khawh. Mah hna nuva nih an pawcawm nak cem cu dum tuah a si caah tu bantuk khin dum lei ah cun an kal tawn.\nHOME, VIDEO August 7, 2018 August 7, 2018 by David


Milar Actress Nupawl Zu A Ding Bik Mi Ah Bollywood Lawng Si loin Hollywood Tiang ah A Tling Mi Deepika Padukone Zong A Tel Ve\nA tam deuh nih cun zu hi an ding cio ko nain Bollywood milar le minthang Acress pawl hi a hlei in zu a ding mi pawl kan van zoh hna lai.\n1. Ameessha Patel hi Acress ah cun a dawh i a lar bak mi ah a tel mi pakhat a si i, Acting le um dan a thiam tiah an fak ngai. mah nu hi a mui zoh cun a dai ngai mi te ah an ruah, a si nain bollywood Actress zu ding cem mi an thim mi ah a pakhat nak a si. Khua lak ah media pawl i an dawi tawn ah a rit tuk lio ah interview an tuah nak kong cu media pawl nih an phozar.\n2. Kareena Kapoor hi a si i, India Actress ah cun a larbik film cang thiam bik le laam thiam bik a si i, a flim zoh tu nih hin a celh an celh lo mi a si. A vah nak i media pawl a tong teu tawn hna h hin, a mit hmanh au khawh lo in a um tawn tiah media pawl nih an chim. A ding tuk cu a si lo nain a ding hnu ah cun lungfim lo tiangin a ding kho mi a si tiah Media Pawl nih a kong cu an phuan ve.\n3. Deepika Padukone hi Bollwood lawng si loin Hollywood tiang i a tling mi a si. megazine pakhat nih cun Vuolei cung nu ah sexy bik tiah an thim. Mah nu zong hi Zu a rak ding ngaingai i , a si nain a rit zia a thiam tiah an chim. A rit zongah a buai mi pawl a si lo tiah an chim. Asinain a mah hi bollywood actress ah cun zu ding bik pathum nak ah an thim ve.


Min Aung Hlaing Aa Chuah Sual! – Chin World News Evening\nMarch 8, 2021 Salai Van Hmuhning\nMin Aung Hlaing aa chuah sual! Five-2 uprising a kalning zoh tikah a lampi a hman tuk. Cenghnia rual nih pawpi taar an dummi bantuk in an dum cang. CDM hi Min Aung Hliang caah chungtlik si a si. Tuhi thlak khat/ one month te lawng a kal rih nain a der tuk manh cang. Ram chung lei thil sining zoh tikah, tuletu in washroom ah a tlimi bantuk in, a police le Ralkap an zam sual tiah thinphang in zan ah a it thiam ti lo.\nMin Aung Hlaing a nun khawhnak, a chung ril a simi, Cozah riantuan vialte, CDM ah nan itel ko ahcun, zeitindah a celh lai? CDM ah aa tel rih lomi vialte hna, rak itel zawk cang u! Chin miphun hi Pathian nih a kan dawt. Pathian nih a thimmi miphun kan si timi hi a fiang chin lengmang. MYANMAR ram chung, miphun dang lakah Chin miphun si hmai a hngal tuk an ti. A dik. Atu Five-2 uprising a von chuak tikah, Myanmar ram save dingin, Chin miphun liang cungah a ummi ko khi a lo cang. Dr. Sasa in, Chin leaders vialte an ifun dih cang.\n1949 ah Insein ral lio ah Mirang nih an rak dirh tami, “Chin battalion’ nih Myanmar an rak khamh/ Save bal cang. 2021 ahhin Chin miphun nih Myanmar kan Save lai. Chin miphun nih kan duhmi Federal tling zong kan hmuh chih lai tiah 100 ah bak in ka zumh cang. Cucaah, Chin miphun kan pale vialte, ram chung ah a cawlcangmi Generation Z vialte, Pathian nih Myanmar ram khamhnak caah an hman cuahmah hna. Min Aung Hlaing cu aa chuahsual cang! Source: Zasang Cinzah\nThawngpang thar: Hakha MCH pawng ah mino nih mifir pakhat an tlaih nain a zaam than. Chin Ramkulh Hakha khuachung Cherry lampial MCH pawng 2021 March 7 suimilaam 7:00PM tluk ah mino hna nih mifir pakhat an tlaih nain a zaam than tiah kan theih. Atu an tlaih mi pa hi a min ah Mizoram mi Puia ti a si i a nupi hi Laimi a si.


Jesuh Khrih nih a chim mi minung phunli | Radio Veritas Asia\nJesuh Khrih nih a chim mi minung phunli\nJesuh Khrih nih minung phunli kha vawlei phunli he a khahchunh. Matthai dal (13) nak ah kan zoh ahcun thlaici vorhtu bianabia ah khan thlaici vorhtu pa kong kan hmuh lai.\n“Pakhatnak phun cu lamhril kachaang vawlei an si. Thlaci biatak (Bible) a si caah phunttha phunthiang mi a si. Vawlei phun cungah aa hngat. Kachaang- lamhril i a tla mi thlaici cu vate nih an char i mi nih an lamh caah a kung an tthang kho lo.”\n“Phunhnihnak vawlei cu non a pan deuhnak lung vawlei an si. A kung a rak kheuh ko nain ni a lin tikah a linhnak an tuar kho lo i an uai dih.”\n“Vawlei phunthumnak cu hling a tam mi vawlei an si. Thlaici hna cu a kung an kheuh ko nain hling nih an zual hna i an `hang kho ti lo.”\n“Phunlinak vawlei tu cu non a ttha mi vawlei ttha a si caah zualtu naidemhnak um lo, rambelh zong a um lo mi vawlei an si. Cuka hmun i a tla mi thlaici tu cu letzakhat, let sawmruk, let sawmthum in an vui an tlai. Hi vawlei phunli he aa lo mi minung hna cu; mi sawhsawh zong nih theih khawhnak dingah kan fianter a si ahcun, Pakhatnak phun cu lam hril-kachaang vawlei phun, biatak kha an ngaih nain a kehlei hnakhaw in a lut i an orhlei hnakhaw in a chuak`han mi phun an si. Zeihmanh a tang lo.”\nPahnihnak miphun hna cu lung nih a danh mi vawlei phun an si. An hnakhaw in a lut i an ka in a chuaktthan mi minung phun an si. Kan chim ahcun “Bawipa thawngttha cu a tthatuk” an ti i “zeicah a tthat” tiah kan hal hna ahcun, “Kan ni peng i kan ngu kho lo” tiah an kan leh. “Zei cawnnak dah naa laak” tiah kan hal hna tikah ‘Ka hngal lo’ tiah an kan leh.\n“Phunthumnak vawlei phun cu hling tam mi vawlei an si. Phungbia an ngaih tikah an hnakhaw in a lut i an thinlung tiang a khen mi hna an si. Asinain lungretheihnak hna, rian le khai hna lakah phungbia lei i zuam awk a philh tawn mi hna an si. “Nunning ziaza ah lungrawk ngai mi an si, Asinain kaa manh rih lo a ti mi hna an si.”\nAhnubik vawlei phun cu vawlei ttha vawlei thiang phun an si. Phungbia (Bible bia) kha an hnakhaw ah a lut i an thinlung tiang a khenh lawng siloin kuttongh in aa zuam a tuah mi hna an si. An lu (Head) in an thinlung (Heart) tiang a phak lawng siloin kuttongh (Hand) in a sak mi hna an si. A ttha mi (parami) pahrang theipar hna a let tampi in a tlai kho mi hna an si.\nKha! a si ahcun careltu hawikom unau vialte hna kan umnak cio in kannih pumpak cio kha i check hna u sih!\nHnakhaw in a lut i a chuaktthan mi minung phun maw ka si; Hnakhaw in a lut i Ka in a chuaktthan mi minung phun maw ka si; Hnakhaw in a lut i thinlung in a chuaktthan mi minung phun maw ka si?\nHnakhaw in a lut i kuttongh in a tuahmi phun dah ka si. Hi vawlei minung phunphun chungin zeibantuk miphun chungah dah kaa tel tiah cekhlat hnu ah remh a herh mi kha i remh cio hna u sih! Tlokciar mi nakin kuttongh a si mi tuahnak lawng kha ttuanchuah cang hna u sih.\n“Hna nan ngeih ahcun thei ko uh”(Mt; 13:9).\nCAAN CU MAN A NGEI (A peh)\nCAAN CU MAN A NGEI\nTuufa Zanriah kong apeh


CDF-Hakha nih ralkap sungṭhoh 4 a tlaihmi hna hi a thah hna awk si maw - THE CHIN EXPRESS\nCDF-Hakha nih ralkap sungṭhoh 4 a tlaihmi hna hi a thah hna awk si maw\nChinram Vengtu Ralkap (CDF) – Hakha nih, “Ralkap sinah thawng a thanhtu (dalan/sungṭhoh) minung 4 cu Hakha pengah kan tlaih hna,” tiah thawng a thanh.\nAn tlaihmi hna 4 cu:\nU Soe Lwin – Chin state lam palik bawi (L 4706)\nU Soe Win Than – Chin state lam palik bawi chang (L 7313)\nU Sone Kee – Chin state lam palik (L 23084)\nU Soe Tun – Sungṭhoh/dalan bawi\n“Ralkap nih nan tlaihmi Hakha khuami pakhat hmanh bau loin May 15 zingka 8am hlan ah nan thlah hna lo ahcun an nunnak aamah kan khang lo (kan thah khawh hna),” tiah CDF-Hakha nih Ningani zaanṭim ah a thanh.\nNain, atutiang ralkap nih an tlaihmi Hakha khuami pawl cu an thlah hna lo caah CDF-Hakha nih a tlaihmi ralkap sungṭhoh pawl cu zeitin dek a tuah te hna lai. A thah hna awk si maw? Na ruahning comment ah langhter ve.\nPakokku in Laitlang Mindat lei ah Kawl Ralkap tank le motor 88 khat in an hung kai cuahmah


Nambar 2 (Numbers 2)\nPhun Cio Riahhmun le Lu Hna\n1 Bawipa nih Moses le Aaron cu a chawnh hna i hi bangin a ti. 2“Israel mi hna cu anmah le an alan pawng cio ah, an pupa hmelchunhnak i tar in an um awk a si lai; tonnak thlam cu a zeilei kap paoh in hoih cio ah riahhmun cu an khuar lai. 3Nichuahlei, ni a hung chuahnak lei kam i a um hngami hna cu Judah riahhmun alan a si lai, an bubu in, Judah mi a hruitu hna cu Amminadab fapa Nahshon a si, 4amah bu cu an relning ah sang sarih, thong li, za ruk a si. 5Amah chang ah riahhmun a khuar hnga ding cu Issakhar phun an si lai, Issakhar mi a hruitu hna cu Zuar fapa Nethanel a si, 6amah bu cu an rel ning ah sang nga, thong li, le za li a si. 7Cu hnuah Zebulun phun an si lai, Zebulun mi a hruitu hna cu Helon fapa Eliab a si, 8amah bu cu an relning ah sang nga, thong sarih le za li a si. 9Judah riahhmun cu a ning piin, an bubu in, sing khat, sang riat, thong ruk le za li a si. Kal tikah anmah hi a pok hmasa bik an si lai.\n10“Thlanglei kam i a um hnga ding cu Reuben riahhmun alan a si lai, an bubu in, Reuben mi a hruitu hna cu Shedeur fapa Elizur a si, 11amah bu cu an relning ah sang li, thong ruk le za nga a si. 12Cun amah a hun chang ah riahhmun a khuar hnga ding cu Simeon phun an si lai, Simeon mi a hruitu hna cu Zurishaddai fapa Shelumiel a si, 13amah bu cu an relning ah sang nga, thong kua le za thum a si. 14Cu hnuah Gad phun a si lai, Gad mi a hruitu hna cu Reuel fapa Eliasaf a si; 15amah bu cu an relning ah sang li, thong nga, za ruk le sawm nga a si. 16Reuben riahhmun cu a ning piin, an bubu in, sing khat, sang nga, thong khat, za li le sawm nga a si. Anmah hi a pokmi a pahnihnak an si lai.\n17“Cun tonnak thlam cu a pok lai, riahhmun hna laifang i Levi mi hna riahhmun he cun; riahhmun an khuar ning te khan an pok lai, anmah le an umnak ning ciote khan, alan pakhat hnu pakhat in.\n18“Nitlaklei kam i a um hnga ding cu Efraim riahhmun alan a si lai, an bubu in, Efraim mi a hruitu hna cu Ammihud fapa Elishama a si, 19amah bu cu an rel ning ah sang li le za nga a si. 20Cun amah chang ah cun Manasseh phun an si lai, Manasseh mi a hruitu hna cu Pedahzur fapa Gamaliel a si, 21amah bu cu an relning ah sang thum, thong hnih le za hnih a si. 22Cun Benjamin phun an si lai, Benjamin mi a hruitu hna cu Gideoni fapa Abidan a si, 23amah bu cu an relning ah sang thum, thong nga le za li a si. 24Efraim riah hmun cu a ning piin, an bubu in, sing khat, thong riat le za khat a si. Anmah hi kal tikah a pokmi a pathumnak an si lai.\n25“Chaklei kamah Dan riahhmun alan, an bubu in, a si lai, Dan mi a hruitu hna cu Ammishaddai fapa Ahiezer a si, 26amah bu cu an relning ah sang ruk, thong hnih le za sarih a si. 27Cun amah chang ah riahhmun a khuar hnga ding cu Asher phun an si lai, Asher mi a hruitu hna cu Okhran fapa Pagiel a si, 28amah bu cu an relning ah sang li, thong khat le za nga a si. 29Cun Naftali phun an si lai, Naftali mi a hruitu hna cu Enan fapa Ahira a si, 30amah bu cu an relning ah sang nga, thong thum le za li a si. 31Dan riahhmun cu a ning piin sing khat, sang nga, thong sarih le za ruk a si. Anmah hi a pokmi a hmanung bik an si lai; alan pakhat hnu pakhat in.”\n32Mah hihi Israel mi hna cu an phun cio ah rel tikah an si; riahhmun hna ah a ummi vialte an bu cio ah relmi cu sing ruk le thong thum, za nga le sawm nga an si. 33Sihmanhsehlaw Bawipa nih Moses nawl a pek bangin Levi mi hna cu Israel mi lakah rel an si lo.\n34Cu bangin Israel mi nih an tuah. Bawipa nih Moses nawl a pekmi vialte bantukin, cu bangin an bu cio ah riahhmun an khuar, cun cu bangin an pok, anmah le an chungkhar cio ah, anmah le an phun ning cio ah.


Tutan Ralkap Aa-na Ting Ruangah … Mipi Nih CDM Ah Kan hman Atha Bikmi Hriamnam – Onlinenungak\nTutan Ralkap Aa-na Ting Ruangah … Mipi Nih CDM Ah Kan hman Atha Bikmi Hriamnam\nBy chin tawi on February 14, 2021\nHriamnam Tha Bik CDM\nTutan i mipi nih Civil Disobedience Movement (CDM) an tuahmi hi hramhrma in nawlngeihnak a lami ralkap cozah thlak khawhnak dingah hriamnam tha bik a si. Salai Lai Ram Thang nih cun “CDM cu cozah a thahripi chah bantuk khi a si ko” tiah a chim.\nCDM hi ramdang zongah an hman lengmangmi a si. Tahchunnak ah Tunisia (2011) le Sudan (2018)!\n88 lio CDM: Kum 1988 i ralkap nih nawlngeihnak an lak lioah cozah riantuan hna nih CDM hi an rak tuah. Hmual a rak ngei taktak. Asinain thongtla tampi an rak chuah i hna i cu hna nih cun CDM pelzulh kho lo dingin an rak tuaitam hna. Cucaah 88 lio CDM a hlawhtling lo.\nLungsau a hau: CDM hi a tha tuk nain lungsau lo ahcun theipar chuah hlanah ngol than a fawite! CDM ruangah rian in chuah le harnak dangdang tampi ton khawh a si, a tongmi cu an um len cang. Harnak ton pah cuahmah bu zongin lungsau tein CDM hi pehzulh khawh i zuam a hau.\nI bawmh cio a biapi: CDM ruangah harnak a tongmi, rian in chuahmi hna kha ramchung ramleng in bawmh le dirkamh a hau. Nan thachia hlah u, tiin a langhlat in forh le thazaang pek lawng a za lo. Harnak an ton taktak tikah i zuanhnawh le i bawmh cio a biapi tuk.\nKachin ramkulh, Phakanh khuapi i peng uknak zung (Myone GAD) riantuantu minung 10 hna zong an rian in an chuah cang hna. Laimi nih rian in chuah hi kan ton te lai, a tong cangmi zong an um kho! Hi bantuk a tongmi an um ahcun i zuanhnawh cio a herh. Cun minung pakhat maw, pahnih maw an chuah hna ahcun tuanti hawi dang le zung dang i a tuanmi hna zong nih nan chuah hna ahcun kannih zong kan chuak ve i ngam usihlaw CDM hi hmual a ngei chinchin hnga!\nA thahripi chah cangmi Pawpi cu duhsah in a thi ko lai, a suttung khiah cangmi innpi cu a rauh hlanah a pur/tlu ko lai. A riantuan piak ti lomi cozah cu a duh lo bu tein a rawk/thi ko lai.\nRalkap cozah an tlak i a dikmi Democracy kan hmuh hlan tiang CDM…..


Na Daling Kha Hi Ti Hin A Lung Lawmhter Law Nan Karlak A Fek Chin Lai – Salai Kawltu\nNa Daling Kha Hi Ti Hin A Lung Lawmhter Law Nan Karlak A Fek Chin Lai\nMay 14, 2019 salaikawltu Relationship\nA dongh tiang in rel tuah na herh bakmi a si khah. Hi ti hin na daling he nan karlak a lawmhnak a um lai i nan pahnih kar a fek chin lai.\n1. I zohkhenh tti uh\nNan dam le dam lo hna i hal uh, na ni hmanmi a nuam maw, na rian a tluang maw, a dang a phun phun hna i hal uh nan i daw chin chin lai. Daithlang tuk i na um ahcun nan karlak ah buainak phun phun a chuak colh lai.\n2. Ni(Laugh) tti uh\nDaling he nih tti ahhin kan thluak ai pehthlai i kan thinlung zong a pehtlai i dawtnak a tthang chin chin. Capo hna tampi in chim. Biatak tuk i um peng zong khi a tha lo mi a si. A caan tete ah nih nak caan ser khawh izuam.\n3. Nan thil tawn mi i chim uh\nNa daling he nan thil tawn mi, nan lungfah nak si seh, nan lawmhnak, nan tuahding mi hna nan i chimh ah hin nan i pehthlaih na a tthang lai i nan i daw chin chin lai! Hi thil hi na tuah ahcun nan karlak ah izumhnak tampi a hrin lai. A tha tukmi a si.\n4. Biachimmi ttha ten i ngaih piak.\nAho paoh nih biachim i ngaihpiak kan duh cio. Na darling zong a biachimmi tha tein ngaih piak. A sawh sawh i na ruahmi thil a si zong ah lungtak tein na ngaihpiak lai. Hi thil hi a fawi te mi thil a si nain a biapi tak takmi a si.\nAhopaoh nih bia kan chim ahcun ngai seh ti kan duh viar, cu bangin na daling nih a lungchung ummi maw, thil an chimh tikah ttha tein ngaih piak, nan i ngaih piak ve ve a cun nan i dawtnak a tthang chin chin lai!\n5. Biatak chim hi a ttha cem.\nNa daling he nan karah zeihmanh thup mi ngeih hlah uh, a herh mi thil cu zeihmanh thup lo tein na daling kha na chimh lai. Thil an hal ah lih chim lo tein biadik tein na chimh lai.Nan i dawtnak a tthang chin lai!\n6. I dai tawn uh\nNa daling he khan i dai pah tawn uh, nan i dai ah hin thinhun can cu um ko nain nan thinlung takin nan thin a hang loh! Dawtnak a tthang chin chin! ALL THE BEST KA DUA\nPrevious Post:Iran nih US Raldonak Vanlawng a Phortu Tilawng Ka Kah Lai tiah a ti Cang\nNext Post:Global Zophei Seminar i Muidawh Miss Teinak Hmutu Sui Sui Hmanthlak Pawl


8/8/88 kum lio mipi cawlcanghnak sining philh lo nak signboard tar asi – FIAKFAIROCK\n8/8/88 kum lio mipi cawlcanghnak sining philh lo nak signboard tar asi.\n8/8/88 kum Zaukphung caah mipi cawlcanghnak cu thaizing August thla ni 8 ah hin kum 32 a tling cang lai. Tu kum ah Covid-19 zawtnak ralrinnak he pehtlai in khenkhamnak pawl aum ruang ah sunglawi ngai in puai tuah … tbk cu aum lai lo tiah 88 sianghngakchia hruaitu cheukhat nih an ti. 8/8/88 philh lo nak signboard pawl tu cu Yangon, City Hall hmai ah phun asi. Ref:BBC. Chin Cable Network Channel\nMah Ti Um Mi Nungak Na Ton Ve Sual ah Cun A Zam Lawng Zamtaak Loin\n1. Mi palhnak lawng a hmu mi : Thil pakhat khat a si sual tik ah keimah zong ka palh kho ve timi lungput ngeilo in nangmah ruangah a si .Nangmah nih tikhan rak ti hlah law hi thil hi a cang hnga lo tiah pa lawng sualpuh a hmang mi nu . Hi bantuk nu nih cun zeitik hmanh ah an pasal le thazang an si kho bal lo pasal le lungder ter tu men an si peng .\n2.Bia a duh mi nu : Pakhat le pakhat i hmuh thiam lo nak tiang hawile kom sin ah a chim huam mi le , darling le tlinlo nak tiang a aupi huam mi nu . Mifim bia ah a um mi cu ” Rawl kha ei dih law biakha chim dih hlah ” ti a si .\n3.Chim tung lo i hmaichiat le thinhun a hmangmi nu : Darling le sin ah curuang kha ruang ah ka thinhung kai nuamlo tiah chim duh tung lo i mithmai in langhter peng i zuam fawn . Zei tin hme na um ti zong i ka chawn hlah tiah bo ngai in um tung i van hal tik ah le ka chim huam lo ti peng fawn zeiruang ah dah a mithmai a chiah le a thinhung ti theih tha lo in mi nuamhlo nak tawk tein um ai zuam mi nu .\n4.Mi kong ceih hua tuk mi nu : Mi thatlo nak le tlinlonak lawngte an chim mi nu nih cunnangmah kong zong kha midang sin ah a chim ve ti kha va philh hlah . A hnu ah cun na chungkhar tlinlo nak tiang kha a nule pa le a chungkhar sin ah a chim lai i chungkhar nuam nan ser kho hlei lai lo zam taak diam ko .\n5.Phaisa mui a hmuh lawng ah ai nuam mi : Phaisa aduhtuk mi nu cu zeitik hmanh ah mitha an si bal lo . Phaisa cu duh ding asi i kawl zong kawl cio ding a si ko , asinain phaisa na chuahpi khawh can lawng i na sin ah a mithmai a par mi nu , phaisa na chuahpi khawh tuk lo can i a hmai chia mi chawnh zong ah tha te mi a let lo mi nu cu nusual a si khah kal tak ko.


Chin Miphun Dihlak Ttanrual Caan Asi! AA Nih Kan Ram Ah Hmunhma An Khuar I A Kan Pawnchuah Cuahmah Cang Lung A Fak Ko – Chin World News Evening\nAA ral-hrang ruangah kan ram le mipi nih kan tuar cuahmah. March (14-15) ni 2 chungah minung 21 kan thi (CHRO). Paletwa peng in minung 2,000 tluk nih inn le lo, khua an chuah tak cang. AA nih kan ram ah hmunhma an khuar i a kan pawnchuah cuahmah cang. Lung a fak ko.\nCovid-19 pulrai ruangah ramchung ramleng harsatnak kan tong. India le Malaysia um kan unau hna eidin le innlo kongah vansang au an si. Kan miphun humhimnak, damnak, le daihnak fakpi in mit hmuh le hmuhlo ralsa nih thlichia bang a kan den.\nA tu lio bantuk caan ah Chinmi zeidah kan tuah lai? Hi biahalnak hi Chinmi dihlak caah (challenging) ngan taktak asi. Keimah himnak le damnak lawng a za maw? Kan chungkhar, khua, Khrihfabu, pengtlang, party tthatnak nih kan miphun le ram a damter kho lai maw? No.\nA tu lio bantuk harsatnak caan ah Chinmi dihlak kan lungrual le ttantti a herh taktak. Kan Chin cozah, CNF, Political Party hna, le Biaknak le Community hruaitu hna, civil society group hna, kan mifim hna tiah dihlak in ramchung ramleng kan ttan tti a herh tuk caan asi. Kan miphun hruaitu upa hna lungkhat thinkhat in miphun humhimnak le damnak caah nan fimnak le thazaang dihlak chuah in i zuam aherh lio caan asi.\nMipi zong nih kan ram le miphun damnak le humhimnak caah ttuanvo nganpi kan ngei ve. Kan cozah le hruaitu upa hna khuakhannak kha kan ngeih le dirkamh hna aherh tuk lio caan asi ve. Pakhat le pakhat i soisel le chimzai caan asi lo. Ram nih harsatnak ton lio caan ah aa soiselmi le mah tthatnak a kawlmi ram hna an dirhmun khi kan hmuhmi asi ko.\nLung aa rual i cozah le mipi aa bawmmi ram hna nih himnak le teinak an hmuhning kan mithmuh asi ko. A daithlang mi hruaitu le aa lungrual lomi ram hna nih zei dirhmun dah an phanh ti cu tu lio Covid-19 vawlei boruak nih baisakup bang fiang tein a kan hmuhsak ko. Pathian a biami miphun kan si bantuk Chinram le miphun cu Pathian nih kan huhpheng in damnak le teinak kan pe ko sawh seh. Amah Pathian bochan buin i daw hna usih. Kan si khawh tawk in i bawm in i dirkamh hna usih.


Nihin Russia Dirhmun Le Chernobhyl Nuclear Plant A Chuahtaknak - chinland media\nApril 1, 2022 admin Artical 0\nFaktuk in ai rawkmi Chernobhyl nuclear plant pi cu Russia nih kanmah Ukraine kut an kan up than hnu ah, cu hmun cu an chuahtak colh. Cuka i khua a sami hna nih Russia pawl kahdohnak cu an rak dironh khawh hna i, kham cangmi tirawl le a dang bomhnak zong an orh lio pi a si” tiah Ukraine lei nawlngeitu nih an chim.\n“Cu ti nuclear hmunhma an chuahtaknak a ruang cu, a pawngkam ramdang ah Russia ralkap nih i vennak tencikhur an i cawh sek len ko nain, nuclear khuvai an i ham caah a si,” tiah Ukraine state power company Energoatom nih a chim.\nCu ti Ukraine lei nih an chimmi cu International Atomic Energy Agency nih biafiang asi maw si lo timi cu fianternak an tuah rih hna lo.\n“Ukraine helicopters pahnih cu Russia ram chungah niamtein an hung lut riangmang i, a tu bantukin kan zinaan khonnak inn cu an vun kah ko,” tiah governor nih a chim.\nSocial media ah an thlah tungmi hmanthlak le video pawl hi media pical cheukhat nih cun an fehter colh ve rih lo.\nKyiv in nichuahlei le northeast lei ah duhsahtein Ukraine pawl hlawhtlin lei an panh ciahmah. “Kyiv le a velcheh ah cun cawlcanghnak tam in kan tuah ti lai lo,” tiah Tuesday ah khan Russia officials nih thawng a thanh ko nain, Chernihiv le Kyiv cu hehtiah tanglei le cunglei in a phomh thiamthiam ko rih.\nRussia nih a raltukmi dinhdorhdeuh ai timhnak kong a chimmi tham cu vun i hrim than i Ukraine i nichuahlei hmunhma pawl vun lak than a duh caah a si, tiah Western official nih an chim.\nThlanglei le a laifang in a tu bantuk i Russia ai zuhphiah thanmi hi nichuahlei kap in vun kan doh than a duh caah, ai timhlamh bia a si, tiah Ukraine President Zelensky nih a chim.\n“An i tinhmi kan theih ko. An kan celhlo nak hmun an chuahtak tham cu kan ca i a harsa te ding mi hmunhma biapi zawn in doh an kan duh cu kan theihtuk. Kan hmailei caan ah raltuk a um ko rih lai,” tiah Zelensky nih a chim.\nZarh nga chung i Ukraine mipi a thong in a thattu le 4 million hrawng ralzam dirhmun a phaktertu ralpi kong he pehtlaiin Friday ah khin video in Russia le Ukraine biaruahtinak ngeih an i tim. Kaphnih in ral an daihter lai cu zumh a si ruam lo.\n“Kan ramhnih aiawh in biaceihtu pawl nih tamdeuh in rian an lim hlan chung paoh cu, ikahnak vun mak ding le Zelensky he ton biaruahnak ngeih ding cun a tuantuk rih ka ti,” tiah Putin nih a chim. Cu a chimmi cu Thursday i telephone in Italy Premier Mario he bia an i ruah lio ah a chimmi a si.\n“Bomb a thla kho hriamnam ai bunhmi mawtaw ka ram nih an bomh lai,” tiah Thursday i Zelensky nih Australian Parliament sin i bomhnak a hal lio ah Prime Minister Scott Morrison nih a chim.\nZelensky nih min kheh tein a halmi four-wheel drive hriamnam bunh mawtaw cu Europe lei ah vanlawng in kuat a si colh lai. A zat belte chim a si lo.\n“Thla lawng kan in campiak hna lo. Kan meithal, kan zenkuan, a dangdang bomhnak kan i kuat chih hna. Meithal teihlo tangkhamh angki, hi vialte hi kan in kuat hna. A tu zong kan raltuknak mawtaw, kan Bushmasters zong kan in kuat rih fawn hna lai,” tiin Morrison nih a chim.\nRussia nih caan tawite chung a cheukhat hmun ah kahdohnak ngol chung dingin lungtlinnak a tuah hnu ko zongah cun, Thursday ah khan Mariupol i rilikap khua pakhat ah bus 45 an kham i passengers an chuahter viar hna. Minung 631 lawng nih an pumpak mawtaw mongh in khua an chuah tak khawh, tiah Ukraine cozah nih a chim.\nMariupol lei kuatmi tirawl le sii ton 14 tluk tam a phurtu bus 12 renglo zong Russia nih a tlaih, tiah Ukraine Deputy Prime Minister Iryna Vereshchuk nih a chim.\nNuclear khuvai ai hampmi Russia ralkap an dirhmun kongah le minung zeizat nih an i ham, timi Energoatom nih zei a chim fiang khi rih lo. Kremlin lei zong nih zeihmanh bia lehnak a um rih lo. Kanmah IAEA tu nih thawngpang kan hlat lio pi a si, tiah IAEA nih an chim.\nFeb. 24 ah khan Russia nih Chernobyl nuclear hmunhma cu an lak i, radiation chuahter lakin an hrawh sual lai, tiah an thin lawng an rak i domh bal. Cuka i riantuantu nih cun a himbawmnak hnga thatein tuanvo an lak ko i, 1986 i a rak puak balmi concrete nih a chilhmi tung le vampang pawl zong thatein an zohkhenh ko.\n“Russia ralkap tamtuk nih a khu an i hamh lai cu zumh a si lem lo. Asinain, thawngpang dikdiar theih hlan ah cun chim awk a tha fawn lo,” tiah US ah a ummi Union of Concerned Scientists phu i nuclear lei thiamsang Edwin Lyman nih a chim.\nUkraine i nuclear kong ceihhmaiti dingin Friday ah khan Russia hmunhma Galiningrad ah IAEA director-general Rafale Crossi cu a phan.\nUkraine i nuclear sehzung 15 lakah 9 hi rian a tuan cuahmahmi an si i, cu 9 lakah cun Russia nih an ukmi Zaporizhzhya ah 2 ai tel, tiah IAEA nih a chim.\nTutan zarh awtka hrawngah khan Kyiv a velchum ah siseh, Chernihiv in thlanglei ah siseh Russia nih kahdohnak a thumh lai, tiah a chim. Kaphnih karlak ah khat le khat i zumhraihnak um kho seh, ti ka duh caah a si, tiah Russia lei nih an chim.\nAsinain, Kyiv khuakil ah a ummi Irpin le Makariv cu Thursday ah khan Russia nih bomb in a vun phomh thiamthiam. Hostomel zongah ral an tu cuahmah ko. Brovary ah Ukraine nih Russia cu a nawr ve caah nichuahlei tiang an zam, tiah regional governor Oleksandr Palviuk nih a chim.\nKyiv khualeng i checkpoint ah a ummi Ukraine ralkap le officers pawl an hmuh ve ningah, Russia nih Kyiv a hnung a chittak lai hi an zum kho ruam lo ti asi.\n“Kyiv le Chernihiv i Russia nih a raltukmi a hmual a thumh hi zeidah a sullam a si? Kyiv cung i a thlah dingmi missile zun 200 kha thla than lo in 100 lawng ah maw a vun thumh lai? Asiloah zeidang a um rih hnga maw?” tiin Brig. Gen. Valeriy Embakov nih a chim.\nIntelligence nih a hmuhning ah, Russia nih Ukraine a kahmi hi a thum naisai lo. Donbas ah ralkap thazaang vun tharchuah le thawnter chinchin a duh bia a si, tiah NATO Secretary-General Jens Stoltenberg nih a chim.\n“Russia hi ai tinhmi kongah tu le tu lih a chim. Kyiv le a dang khuapi ah kahdohnak a dorh bantuk in ai umter lio ah, kadang ah fakdeuh in fahnak tlunter ai timh timi hi kan i fian awk a si,” tiah Stoltenberg nih a chim.\nDonbas hi sehzung pawl an umnak hmun, Russia holh a hmangmi an umnak hmun le Russia dirkamhtu separatists pawl an umnak hmun a si. 2014 lio tein khan Ukraine cozah a dotu an si. Cucaah, a tu i Russia nih ai tinhbik mi cu Donbas hi a ningpi in vun lak khawh hi a si. Donbas chungah hin Donetsk, Luhansk le Mariupol an um. Credit: Chelsea Bawi


China Pa Sin Ah Phaisa Ting 10 In, A Fanu A Zuar – Chin 11 News\nChina Pa Sin Ah Phaisa Ting 10 In, A Fanu A Zuar\nPosted By: Lian Chin August 31, 2020\nMandalay, Myitta khua i a ummi nu pakhat nih afanu kum 14 mi cu a fanu lungtlingnak tel loin china pa sin ah phaisa ting 10 in a zuar. Hi ruangah hin minung 5 cu bia ceihnak zung bia ceih piak an si lai.\nChina pa hi kum 50 mi a si,Mandalay Myitta khua ah hmaithak dum nei in sipuaizi a tuah mi a si. passpost hmang in Myanmar ram chung a lut mi a si nain a passpost visa a dih cang mi a si tiah theih a si.\nMandalay Myittaa i an khuabawi nih a fanu kum 14 mi cu chinapa sinah phaisa ting 10 in a zuar dingin a forh ruangah a mah zawng case tuah piak a si ve. myanmar & china holh leh tu le Myittaa khua i rian hruaitu upa zawng case tuah piak an si ve.\nA fanu kum 14 mi lungtlingnak tel loin china pa he ni 4 chung nu-pa sinak an tuah ter cang hna. A nu nih a fanu cu nu-pa sinak na tuah pi lo a si ahcun ka inn ah hun lawi ti hlah tiin a rak hro.\nNi 4 hnuah China pa sin in a zam khawh i a pu sin ah a sining cu a chimh dih. A pu nih Mandalay bia ceih nak zung ah case tuah piak ding in a ti hna i anu le Myittaa khuabawi tel in minung 5 cu tlaih an si.\nKum tling lo an tlaihhrem le zuar tluk a si ruangah pukmah 376/366 case an tuah piak dih an si. China pa zawng thonginn chungah an chiah cang. Midang minung 4 zawng Myittaa palik nih an tliah hna, tiah pailk KoMyozin nih cun a chim.


Next Article Keneh Dawhlo A Zulmi Chin Mino Caah Hodah Tuanvo Ngei?\nCD: Mah tluk in na rak huam komi, Thantlang peng party chairman zong na si caah zei ruang ah dah kum 2015 thimnak ah khan na rak i cuh lo?\nBK: Kum 2015 ah hin cuh ka rak i tim ko. Asinain Pu Henry Van Thio zong kha kan sawm, cun kanmah EC upa chung zong in a duhmi an tam pah. Party hruaitu zong a um lo ding dirhmun kan si. Keimah kaa pek ahcun party kha a thi sual lai ti ka phan caah thimnak halnak ca (Application) kha ka hnuhdawh (cancel) than.\nCD: Zei ruang ah dah mipi nih nangmah theng an in thim lai?\nBK: Hihi cu keimah ka fim bik ca ruang le ka thiam bik ca ruang zong ah a si lo. Asinain nihin ni ah Kawlram cozah cu NLD nih a hruai lio a si. Keimah zong hi NLD kaa pek tik ah kan miphun caah a herhmi le ka saduhthah va chim ding ah khin a fawi tuk ding a si. Zeica tiah kan cozah pi kha NLD cozah a si caah si.\nCD: NLD Central Committee na si tik ah thimnak hlan ah khan cun Phunghram remhnak kha biapi bik pakhat ah NLD nih nan rak chiah. Atu cozah nan hun tlaih hnu in Phunghram remhnak nan chimmi thawngpang kan thei ti lo i, zei ruang ah dah a si?\nBK: Phunghram remh nakding hi khua kan khan lo a si lo, timhtuahmi a um ko. NLD nih cun 2008 Phunghram cu remh hrimhrim ding ah kan duhmi si. Zeicatiah Hluttaw thutnak dihlak chung ah 75% lawng hi mipi nih thimmi a si, 25% [ralkap] hi dengteo thimmi an si. Cucaah a dikfelmi Democracy kan ti ahcun mipi nih thim dihmi kha a si hau. Cu lawng silo, President kong ah si seh, a tanglei i uknak kong zong ah si seh, Phunghram nih a temtawnmi hi a tam tuk rih. Hi phunghram kan remh hlan lo paohpaoh hi cu a dikfelmi Democracy a si taktak rih lai lo. Cucaah NLD cozah nih remh hrimhrim hau kan ti caah Aung San Suu Kyi nih remh hrimhrim ding in an timh tuahmi si.\nCD: USDP cozah chan ah khan cu a chim lawng si loin mithmuh kuttongh in Phunghram remhnak kong ah NLD cawlcanghnak kha kan rak hmuh. Cozah nan hun tlaih hnu balte in kan hmu rih lo. Mah hi teh zeitin?\nBK: Mah hihi kan pi le nih an timhtuah cuahmahmi a si ko. Phunghrampi remh khawh nakding ahhin ralkap pawl zong heh tiah a chunglei in an chawnhbiak lengmang ko hna. USDP cozah zong nih khan “a caan a zaat tik ah duh sahte in aa remh ko lai” an rak timi a si. Sihmanhselaw atu dirhmun caah cun riangrang bak in remh a haumi thil si. Hmailei hmalei kan ti tik ahcun a sau tuk. Cucaah kan cozah nih remh hrimhrim a hau an ti caah commission zong an ser. Kha commission nih khan a phunphun in zohfelnak a tuah le khua an khan cuahmah. Upadi tual chung ah tuah khawh lomi kha a herh ahcun upadi tual leng zong in remh khawh ding kha an i zuam.\nCD: Nangmah pumpak na ruahnak ah Phunghram remh, Remdaihnak ser le Thanchonak rian pathum ahhin zeidah a biapi bik tiah na ruah?\nBK: Pakhatnak ah kei ka hmuhning ahcun Phunghram hi remh bak a hau. Cu hnu cun Remdaihnak hi ser bak a hau. Cun pathumnak ah sipuazi thlenremhnak zong hi tuah bak a hau. Sipuazi thlenremhnak simanking cu ramkomh cozah ah khua tampi an khanciami a um. Cun remdaihnak ca zong ah kan pi nih a rauh hlan te ah remh khawh ding in briefing a pek hna. Lungthin a hakmi vialte zong nih lungnemnak an ngeih khawh nakhnga mu.\nCD: A dang kha biapi in kan papek ko zong ah Thanchonak cu philh awk a that lo bantuk in Chin ramkulh thanchonak ah hin zei bantuk dah tuah a herh tiah na ruah?\nBK: Chin ramkulh cozah ahhin Pawngkam zohkhenhnak kong, Cinthlaknak kong, Thinghram kong, Lam lei pehtlaihnak kong, Electric mei kong, Energy kong le Construction [innlo saknak] kong hna ah committee an dirhmi ah kaa tel. Meeting zong voi hnih ka kai cang. Kan miphun kan ram thanchonak caah a herhmi hna hi Hluttaw ka va phak tik zong ah chim khawh kaa zuam lai. Cun cunglei Hluttaw i kan ceihmi zong kha Chin ramkulh cozah he zong thate in kan i ceih lai. Mipi nih zeidah an duh tiin mipi aw-an zeidah a si ti zong theih kaa zuam lai. Keimah cu Pathian dawtnak in cinthlaknak lei rian ah pengkulh manager tiang ka tuan bal i, thanchonak lei ahhin ka huam phun zong a si. Keimah ka cawnmi zong si caah kan miphun thanchonak caah hin Hluttaw lawng ah si lo in kan ram he aa kaih ding, kan ram hi a rauh hlan ah a thangchomi le hawi lomi kan si khawh ve nakhnga kha a si khawh chung in ka zuam lai. Ramdang dirhmun zohchunh le kan ram sining he aa tlak in atu nakin dot khat kan san khawh chin nakding ah tuah le tuan ding ah tumtahnak tampi ka ngei ve ti hi chim ka duh.\nCD: Infrastructure pin lei ah teh zeidah thanchonak kan tuah khawhmi a si lai?\nBK: Keimah ka tlaihtleng ah ka aupimi cu “Kan Chinram hi kan hrinter lai” timi a si. Kan ram ah leitang chuak thil mansung um hlah hmanh selaw Pathian nih a kan pekmi fingtlang le thingram tha tukmi kan ngei. Tuchun ni ah tlanglo thlawh in kan paw kan i cawm caah kan fingtlang vialte a phawng dih. Hihi pe 4000 a cunglei paohpaoh hi meifar lawngte khahter usih. Cun pe 3000 in a tanglei tiva kam vialte a niamnak paohpaoh ah thlor kan cin lai. Tlor hi kum 25-30 karlak ah, ah khawh a si. Atu lio Kawlrampi tangka a luhnak biapi bik cu facang khawh in tlor thing hin a si. Cucaahcun atu in kan Chinram hi nuai tampi in thingkung hna cing usilaw, kum 30/40 hnu ah tlor lawngte in a khat lai i, hmun tampi ah kan zuar lai. Cun number pahnihnak ah zualhkhalhnak hi kan tuah lai. Ramdang company pawl zong hi auh hna i, ekah 500 te hna zong hmunhma pek ko. Hnuk din khawhmi caw, ei khawhmi caw tbk. a thongthong in zua hna seh. Kum 30-40 contract zong in tuan ko hna seh. A hnu ah kha caw hnuk in a chuakmi vialte kha kanmah nih kan eidin lai pin ah hmundang zong ah zuar khawh a si thiam lai. Cun a sa zong kha thate in tuah i, ramdang tiang zong zuar khawh ding in kan tuah lai. Kan ram ah lovah le thingphurh lawng in kan tuah tawnmi kha seh-hmuh (industrial) ram ah ser ve cang si law ti hi ka saduhthah a si. Pathumnak ah thinkep par te hna hmanh hi ramdang ah man a ngei tuk. Tuluk ram ka kal lio ah “Pingpan” an ti le pangpar pakhat te khi dollar fangkul ah an zuar. A cin le a fawi tuk. Chinram ah Pingpan lawngte hmanh khi ekah 40/50 cing usilaw ram dangdang ah kuat khawh si. Pangpar hmanh hin Chinram hi kan i cawm kho lai. Mah cu ka saduhthah a si. Cucaah MP ka si ahcun Hluttaw zong ah cozah zong ah forhfial le chimrel ding hi kai timhtuahmi si.\nCD: Thanchonak lei van chim tik ah a biapi ngaimi an chim tawnmi cu khuapi nganternak [urbanization] khi si. Mah ahkhin kannih Chinram caah cun khuate lei inn tlawm tete khi fonhter siloah khuapi ah thialter tbk khi aa tlak ngai tiah a ruatmi cheukhat an um. Nangmah pumpak nih teh mah cu a tha lai tiah na ruat maw?\nBK: Chin ramkulh cozah nih cu bantuk ruahnak an ngeih ahcun ka pom ko. Zeicatiah cun Khuapi le khuate cu thanchonak ah i thlau hlah seh ti cu policy ah a um ko nain khuate i, um lengmang i, thancho lonak cha cun khuapi um i, an thancho cu ka duh piak deuh hna. Tuluk ram zong ka va kal bal i, Tuluk ram zong an thancho ning ka zoh tik ah khuate hi an tam tuk lo. Khuapi deuh ahhin an i funtom hna. Cun kan hnu te ah khan Dr. Cung Lian Hup te sawmnak in US ah ka va kal i, ka cithlat taktak tik ah khuate taktak ah a ummi hi ka hmu tuk hna lo. Khuachung deuh ah an um ve ko. Cucaah cun kan Laimi zong hi a nungcang kho deuhmi le keimah tein khuapi ah ka kal lai i, thanchonak ka tuah khawh lai tibantuk ruahnak a ngeimi nih kan peem lai an ti ahcun ka pom ko.\nCD: Asi ah, cu bantuk in ruahnak a ngei lem lomi le a dirhmun nih a phak lomi khi va forhfial le va bawmhchanh awk a si tiah na ruat maw?\nBK: Khuate i harsa ngai a um nakcha cun khuapi ah fimnak lei zong in an thang deuh lai. Ngandamnak lei zong in an than deuh lai pin ah an sipuazi zong kha khat lei in a tha deuh fawn lai. Zeicatiah mi sifak santlai lo nih sianginn sang deuh kai an duh tik ah harsatnak an ngei cang. Khuapi an um ahcun an um hmun in nulepa kuttang ah an kai kho lai. Cun ngandamnak lei zong ah khuate ahcun lamsul a harsat tik ah namchan in zawtfah le harsatnak an ton tik ah siizung lengmang kha panh a si tik ah khuapi an um ahcun fawite in an panh kho. Cucaah duhnak a ngeimi an um ahcun forhfial zong kha ka duh ko.\nCD: Zei ruang ah dah NLD theng hi na rak i thim?\nBK: A dikfelmi Democracy ngah khawhnak cu NLD lawnglawng hi a si. Aung San Suu Kyi hruaimi a si tik ah an policy le tuan ding an chiahmi vialte ka rel tik ahhin NLD lawnglawng hi um ahhin Kawlram pi hi aa thleng kho lai ti ka zumh. Cu pin ah Bogyoke Aung San hi ka zumh tukmi le ka dawt tukmi a si. Zeica tiahcun Central Political Training thla chung kan kai lio ah Bogyoke Aung San biachimmi kha an vun chuah i, ka ngaih tik ah a ka suai tuk. Rawl ei dih in Mingaladone cauk dawr ah ka va kal i, Burma Challenge timi amah Boyoke Aung San bak nih a tialmi ah khan a biachimmi cu a tial chih. Mah cu ka rel than i, a ka suai tuk le a biachimmi pathum bak ka ciah le ka zah. Mah dih cun Laitlang ah ka tlung le ka nau hngiang Khua Hlun kan timi fa a ngei. Min nai sak lai an rak ka ti i, Bogyoke Aung San ka uar tuk caah “Aung San” tiah ka tupa min cu ka rak i sak phah, atu Malaysia ah a um ko. Mah tluk i ka uarmi pa a fanu Daw Aung San Suu Kyi nih hi tluk in temtuar le kum tampi thongthlak tiang a ton i, a cawlcanghmi le party a hruaimi ka zoh tik ah zei khom si ah Aung San Suu Kyi party lawng hi zumh awk tlak a si ka ti caah NLD ka luhnak a si.\nCD: Careltu le thimfung an petu hna sin ah chim duhmi na ngeih ahcun chim ding in kan in sawm.\nBia a ka haltu nangmah le careltu sin ah kan cah hna lai. A si khawh nak chung in kan kong nan tial nan chuah tik ah tanh hlei ngei lo tein rak kan chuah piak tawn ulaw tiah cah kan duh hna. Cun careltu zong nih thawnglatu le catialtu nih an tial duhmi le an tial hnawhchanmi hi zeidah a si tiah thate in thukpi in ruah thiam i zuam hna usih. Ca tlang khat te kan rel tik ah catialtu nih aa timhmi siloin phun dang piin aa kuaihmi kan tampi tawn. Mifim nih cun ca pakhat kan tialmi hi meithal kuan nakin hmual a ngei deuh tiah an ti. Cucaah careltu nih a relzia kan thiam hau, a thatnak zong kan i lak khawh hau. Cun carel lomi an tampi tik ah kan relmi kha midang sin kan chim than tik ah a sining tein chimhfian khawh kha a hau.


USA :Mipi nih Biden an uar deuhnak le’An duh deuhnak phuan a si cang hi. – Lai Lungrawn Post\nUSA :Mipi nih Biden an uar deuhnak le’An duh deuhnak phuan a si cang hi.\nNovember 28, 2020 November 28, 2020 admin Theihtlei\nZeiruangah dah US ram chung ummi tampi nih an i thim tiah keimah le ka hmuh ningte pakhat in ka van tial lai. Vawilei cung minung vialte hi kan hal hnasehlaw kan duh thimmi tampi lakah ai tel ve dingmi pakhat cu Zalonnak hi a si.\n1. Trump cu a luan ciami thim kum ah Demon phu nih an doh, business man-chawlet si, politics kong zeitin dah theih i president ai cuh ngam ve an rak ti, politics chung, chawleh zong ai tel ve, chawlet thiammi tampi zong a thli in politics an rak thiam tuk ve, cucu trump nih kum 2016 ah a langhter. Trump mihrut tiah a aukhuangmi laimi cheukhat zong kan um ve, hrut sehlaw business a tuah in a rum kho lai maw,cun kum 206 ah teinak hmu in US president a tling kho lai mae?\nTukum thimnak boruak ah zei caah dah trump a tlak chiat bik tiah ruahmi cu, 1.miphun tlaidannak ngei, 2. Covid.19, zalon tuknak a phih kham a bikin ngaihkhat thit-umhnak ai tel, khrihfami fak tukin a dirhkamh, midang biaknak zalonglo, miphun dang zawnruahnak a tlawm a bikin refugees kongah si bik, ramdang policy ah a niam tuk timi soiselnak karah ai tenh caah tutan thil a cannak bik hi a tawifiannak cun a si.\n2. Biden hi zeiruang ko ahdah hi ti uar a hung um? 1. Zalonnak fakpi in a aupi i a aupimi chungah khrihfa zumhnakah tih nung bikmi cu Ngaihkhat thit-umhnak a cohlanmi hi a si, hihi bible zumhnak he ai ralkahmi a si. Cun zatlang nun hi a si rih, cu ahcun mivialte zaruan in zoh ai tel, laimi tampi nih kan uar venak cu pakhatnakah refugees laknak kongah si ve.\nBiden hi ramdang policy ah a thiam deuh in a sang deuh tiah an ruah, covid zawtnak zong hi amah nih uk cun ai nawr kho deuh lai tiah ruah a si. Miphun thlaidannak zong a reh lai tiah an ruah. Asinain a rauh hlan ah US ram cu zalonnak fak tukin a tlungte lai i US cu tihnung, a thurhnom tukmi ram a si te lai, hihi Biden president a tuan tak ko ahcun a si dingmi si. A hnu in Muslim Obama nih a dirkamh lai i ralhrang zong zalonnak an ngei kho vete lai i tihnung a chuak kho..\nBiden nih a tuan dingmi us ram caah a thami tampi lakah Laimi harsa in kan umte lai maw timi zong ruah phu ngai than. Biden nih a uk tak i a kalpimi a thami tampi lakah Bible he ralchanh in biakhiahnak a tuah thante dingmi ngaikhat-thit-umhnak nih khrihfami cu Obama chan bang mithli he a chiahte hna lai. Bible zoh tikah minung hi zalonnak ngei dingin Pathian nih a rak kan serlo, pakhat sal kan si cun pakhat sal sinakin luat timi lawng a um. Zei sal ahdah kan taante lai timi lawng ruah awk um cang.\n2. Zalonnak thleidan thiam- Trump\nPhone si caah cafang palhmi tam kho men ka ruat thiam u, thazaang pek philhlo tein ka page hi like le share in ka bawm ve u.\nBiden cu:Trump nih thil a halh cang hi’Biden nih leh awk a thei maw.\nTrump nih John 8:32 Baible ca cang hmang in’Biden cu a doh cang a ropui ko.